text: ஐக்கிய அமெரிக்காவின் என்பது தென்கிழக்கு பகுதியில் அமைந்துள்ள மாநிலமான லூசியானாவில் உள்ள மிகப்பெரிய நகரம் நியூ ஓர்லென்ஸ் (நியூ ஓர்லியன்ஸ்) ஆகும். இந்நகரம் ஒரு தாழ் நிலப்பரப்பில் அமைந்துள்ளது. இந்நகரம் தெற்கே மிஸ்சிசிப்பி (Mississippi) ஆற்றாலும், வடக்கே பொன்சற்ரெயின் (Pontchartrain) உப்பு நீர் ஏரியாலும், கிழக்கே மெக்சிக்கோ வளைகுடாவாலும் (Gulf of Mexico) சூழப்பட்டுள்ளது. இந்நகரின் 2/3 வீத மக்கள் கறுப்பு அல்லது நிற சிறுபான்மையின மக்கள் ஆவர். ஆகஸ்ட் 29 இல் கற்றீனா என அழைக்கப்பட்ட சூறாவளியினால், இந்நகரின் அணைகள் உடைந்து நீரில் அமிழ்ந்து போனது. இந்த இயற்கைப் பேரிடர் ஐக்கிய அமெரிக்க வரலாற்றில் மிக பெரிய அழிவுகளில் ஒன்று. இந்த நிகழ்வால் ஒரு மில்லியனுக்கு மேற்பட்ட மக்கள் இடம் பெயர்ந்தும், 10 000க்கும் மேற்பட்ட மக்கள் இறந்தும் இருக்கலாம் என உறுதிப்படுத்தப்படாத தகவல்கள் தெரிவிக்கின்றன. வெளி இணைப்புகள் Effect of Hurricane Katrina on New Orleans அமெரிக்க நகரங்கள் லூசியானா


source: wikipedia

text: ஒரு கட்டிடக்கலைஞன் அல்லது கட்டிடச்சிற்பி (Architect) என்பவன் கட்டிடத் திட்டமிடல், வடிவமைப்பு மற்றும் கட்டிட நிர்மாண மேற்பார்வை என்பவற்றில் தேர்ச்சி பெற்ற ஒருவனாவான். கட்டிடக்கலையைப் பார்க்கவும். கட்டிடக்கலைஞர்கள், மருத்துவர்கள், வக்கீல்கள் மற்றும் பொறியியலாளர்களைப்போல உயர்தொழில் வல்லுனர்களாகக் கணிக்கப்படுகிறார்கள். ஒரு கட்டிடக்கலைஞன் பெறக்கூடிய அதி கௌரவம் பிரிட்ஸ்கெர் பரிசு (Pritzker Prize) ஆகும். முற்காலத்தில் கட்டிடக்கலைஞர்கள், திட்டமிடல், வடிவமைப்பு, மேற்பார்வை மட்டுமின்றி, தாங்களே முன்னின்று கட்டிடவேலைகளில் ஈடுபட்டார்கள். பழங்காலக் கட்டிடங்களிலே சிற்பவேலைப்பாடுகள் மிக முக்கிய இடத்தை வகித்தபடியால், இவர்களும் சிற்பிகள் என்றே அழைக்கப்பட்டார்கள். பல நாடுகளிலே, கட்டிடக்கலைஞர்கள் தொழில்புரிவதற்கு அனுமதி பெற்றிருக்கவேண்டும். தொழில் முறையில், கட்டிடக் கலைஞர் ஒருவரின் தீர்மானங்கள் பொதுப் பாதுகாப்பைப் பாதிக்கக் கூடியவை. அதனால், உயர்நிலைக் கல்வியையும், செய்முறை அனுபவத்தையும் உள்ளடக்கிய சிறப்புப் பயிற்சி பெற்றிருக்கும் ஒருவருக்கே கட்டிடக்கலைத் தொழிலில் ஈடுபடுவதற்கான அனுமதி வழங்கப்படுகிறது. இந்த அனுமதி, பொதுச் சட்டவிதிகளின் கீழ் அமைக்கப்பட்ட தனி அமைப்பொன்றினாலோ அல்லது கட்டிடக்கலைஞர் நிறுவனங்களினாலோ வழங்கப்படுகின்றது. நாட்டுக்கு நாடு இந்த அனுமதிபெறுவதற்கான, வழிமுறைகளும், பயிற்சிகளும், சிற்றளவில் வேறுபடுகின்றன. பல நாடுகளில் "கட்டிடக்கலைஞர்" என்னும் பெயரைப் பயன்படுத்திக்கொள்ளும் உரிமையும் சட்டத்தினால் பாதுகாக்கப்பட்டு உள்ளது. இந்நாடுகளில், உரிய பயிற்சி பெறாமல் கட்டிடக்கலைஞர் என்று அழைத்துக்கொள்வது சட்டப்படி குற்றம். குறிப்பிடத்தக்க கட்டிடக்கலைஞர்கள் இங்கு தரப்பட்டுள்ள குறிப்பிடத்தக்க கட்டிடக்கலைஞர்களின் பட்டியல் அவர்களுடைய முக்கியமான வேலைகளின் காலப்பகுதியைத் தழுவி, காலஒழுங்கு அடிப்படையிலும், அக் காலப்பகுதியினுள் அகரமுதல் அடிப்படையிலும் உள்ளது. கட்டிடக்கலைஞர்களைப் பயிற்றுவிக்கும் குறிப்பிடத்தக்க கல்வி நிலையங்கள்: பாஹாவுஸ் (Bauhaus), ஜெர்மனி இக்கோல் டெஸ் பியூக்ஸ் ஆர்ட்ஸ் (Ecole des Beaux Arts), பாரிஸ் மேற்கோள்கள் மேலும் பார்க்க குடிசார் பொறியியல் (Civil engineering) அமைப்புப் பொறியியல் (Structural engineering) கட்டிடக்கலைஞர் சங்கங்கள் குடிசார் பொறியாளர் கட்டிடக்கலை


காத்தான்குடி பள்ளிவாயல் ஒன்றில் குனூத் ஓதாத வாலிபனை பேட்டி கண்ட போது | WWW.YOURKATTANKUDY.COM புதிய காத்தான்குடியின் முக்கியமான ஒரு பள்ளிவாசலில் ளுஹர் தொழுகை நேரம் கடைசி ரக்கத்தில் நாட்டுநிலைமையை கருத்திற்கொண்டு ஜம்மிய்யத்துல் உலமாவின் வழிகாட்டலுக்கினங்க குனூத் ஓதப்பட்டது, நான் உட்பட பலர் கவலையோடு அந்த பிரார்த்தனையில் ஈடுபட்ட போதும், அருகில் இருந்த ஒரு 15 வயது வாலிபன் குனூத்திற்கு கையேந்தாமல் தொழுகையை நிறைவேற்றினான். தொழுகை நிறைவு பெற்றதும் அவரை அணுகி தம்பி ஏன் குனூத் ஓதும்போது கையேந்தாமல் இருந்தீர்கள் என கேட்டேன், அதற்கு அந்த வாலிபன் “நான் குனூத் ஒதுவதில்லை, அது கூடாது என்று கூறினான், என்ன காரணம் என்று கேட்டேன் அது பற்றி எனக்குதெரியாது என்றான், தற்போது ளுஹர் தொழுகையில் ஓதப்பட்ட குனூத்திற்கும் சுபஹ் தொழுகையில் வழக்கமாக ஓதப்படும் குனூத்திற்கும் வித்தியாசம் தெரியுமா என கேட்டேன் அதைப்பற்றியும் தனக்குதெரியாது ஆனால் குனூத் ஓதுவது கூடாது என்று நான் செல்லும் ஜூம்மா பள்ளியில் ஜூம்மாவில் உபதேசித்ததை கேட்டுள்ளேன் என குறிப்பிட்டான் மேலும் தன் சகோதரர் இவ்வாறுதான் நடந்து கொள்வார் அதைப்பார்த்து நானும் நடந்து கொள்கின்றேன் என்று குறிப்பிட்டார்” அதன்பிறகு சிலமணிநேரம் அவருக்கு வழங்கப்பட்ட விளக்கங்களை தொடர்ந்து தெளிவு பெற்றுக்கொண்டதுடன் இதுவரை இப்படியான தெளிவு எனக்கு கிடைக்கப்படவில்லை என வேதனைப்பட்டுக்கொண்டார். குனூத் ஓதுவது தொடர்பான கருத்து வேறுபாடுகள் ஒருபுறம் இருக்கட்டும் இப்படியான ஒரு சிறிய நிகழ்வை எம்சமூகத்தின் ஒரு புரியலுக்காகவே பதிவு செய்தேன். குனூத்/கூட்டு துஆ போன்ற கருத்து வேறுபாடுள்ள விடயங்களை ஒருபுறம் வைத்தாலும் மார்க்கத்தின் பெயரால் மத்ஹபுகள் அற்ற குர்ஆன் ஹதீஸ் என்ற சிந்தனைப்பிரிவில் இருந்து கொண்டு தன்னை தற்கொலை செய்து நாட்டை அழிக்க தயாராகும் நாசகாரிகள் எவ்வாறு உருவாக்கப்பட்டார்கள்??? குர்ஆன் வசனத்துக்கு தவறான விளக்கத்தை வழங்கி சுவர்க்கத்தை கொண்டு நன்மாராயம் கூறி மூளை சலவை செய்யப்பட்ட ஒரு கூட்டம் வளர காரணம் என்ன போன்ற பல கேள்விகள் எம் முன்னால் தேங்கி நிற்கின்றன!!! இதற்கெல்லாம் பல காரணிகள் பதில்களை நாம் முன்வைக்க முடியுமாயினும் குறிப்பாக இந்த தீவிர சிந்தனை பரவும் போது அதற்கு எதிராக தெளிவுகளை வழங்கத்தவறிய உலமாக்கள்/அறிஞர்கள்/மஸ்ஜித் மற்றும் ஊர் தலைமைகளின் தவறை சுட்டிக்காட்டி புத்துணர்வூட்டவே இந்த ஆக்கம் உலமாக்களேதலைவர்களே! மேலும் பொறுப்புதாரிளே!!! NTJ ஸ்தாபகர் தீவிரவாதி ஸஹ்ரான் பற்றியும் அதை சார்ந்த தௌஹீத் வாதிகளின் கடந்த கால தீவிர போக்குகளும் அறியாத காத்தான்குடி மக்கள் யாரும் இருக்கமுடியாது.(அகீதாவில் முரண்பட்ட அப்துர் ரஊப் மௌலவிக்கு எதிரான பிரச்சாரம்-அதைவைத்தே பல நடுநிலைவாதிகளும் ஸஹ்ரானுக்கு பின்னால் மாட்டிக்கொண்டனர் என்பது ஒருபுறமிருக்க) மார்க்கத்தின் பெயரால் தௌஹீத் வாதிகளாக அடையாளப்படுத்திக் கொண்டு அவர்களின் கொள்கைக்கு மாற்றமானவர்களை (குறிப்பாக குனூத் கூட்டு துஆ கூடாது /சர்வதேச பிறைக்கு மாற்றமானவர்கள் வழிகேடர்களாக சித்தரித்துக் கொண்டு தீவிர பிரச்சாரத்தில் ஈடுபட்டதை அறிவோம். அந்த அளவுக்கு அவர்களின் பிரச்சாரம் தீவிரமாக இருந்த போதும் அதற்கு எதிராக பிரச்சாரம் செய்ய யாரும் முன்வர முடியாமைக்கு சில பொருத்தமான காரணங்கள் இருந்தாலும்,அல்லது அந்த தலைப்புக்கள் சில்லறைப்பிரச்சினைகள் என உலமாக்கள் ஒதுங்கி இருந்தாலும், ஸஹ்ரான் தலைமறைவாகிய பின்னர் NTJஇனால் 2017 அவர் நீக்கப்பட்டதாக அறிக்கை இட்டபின்னர் அவர் முகநூல் வழியாக பகிரங்கமாக தீவிரவாத மற்றும் ஷரீயாவிற்கு முற்றிலும் மாறுபாடான தாக்குதல் தொடர்பாக கருத்துக்களை பகிரங்கமாக பிரச்சாரம்செய்யும் போது அதற்கு எதிராக எந்த உலமாக்களும், அறிஞர்களும் உடனுக்குடன் சமூகத்திற்குதெளிவு கொடுக்காததை ஒருவகையில் முஸ்லீம் தலைமைகள் ஏற்றுத்தான் ஆக வேண்டும். குர்ஆன் ஹதீஸுக்கு தவறான விளக்கம்கொடுக்கப்பட்டு மூளை சலவை செய்யப்பட்டு தன்னை தற்கொலைக்கு தயாராக்கி இருக்கும் வாலிபர்களின் சீரழிவிற்கு உலமாக்களும் பதில் கூறியே தீர வேண்டும். குறிப்பாக, தற்போதைய சூழலில் அகிலஇலங்கைஜம்மிய்யத்துல் உலமாவின் அழகான வழிகாட்டலை அர்ப்பணிப்பை இலங்கை முஸ்லீம்கள் பாராட்டி வரவேற்றாலும் அவர்கள் கூட இந்த குறித்த தீவிரவாதிகளின் விடயத்தில் இவர்ககளின் தீவிர வாத வழிகெட்ட சிந்தனை பரப்பப்படும் போது இது தொடர்பாக குறித்த பிரச்சாரகர் ஸஹ்ரான் பற்றி பொலீசுக்கு கைது செய்ய சிபாரிசுசள் மேற்கொண்டபோதும் பரப்பப்பட்ட தீவிரவாத வழிகெட்ட கருத்துக்களுக்கு எதிராக தெளிவுகளையும், மார்க்க அறிவையும் சமூகத்திற்கு / இளைஞர்களுக்கு வழங்க தவறியமை ஏற்றுக் கொள்ளத்தான்வேண்டும். இதில் முக்கிய விடயம் யாதெனில் குழப்பவாதிகளோடு தர்கித்து என்ன பயன் என்று ஒதுங்கியிருந்த நடுநிலை உலமாக்கள் ஒருபுறம் இருக்க, குர்ஆன் ஹதீஸ் என்று தம்பட்டம் அடித்துக்கொண்டு கண்டவர்களையெல்லாம் முர்தத்களாக ஆக்கிக் கொண்டு கண்டதுக்கெல்லாம் பத்வாக்களையும் அள்ளிவீசிக்கொண்டிருந்த காத்தான்குடி தௌஹீத் இயக்கங்களான (ACTJ சார்ந்த தாருல் அதர் அத்தவிய்யா/KUBA நிர்வாகம்/ SLTJ/CTJ) போன்றவர்கள்கூட மௌனிகளாக இருந்து விட்டு தற்போது (தம் இருப்பை தக்கவைத்துக்கொள்ள என்னவோ-அல்லாஹ் அறிந்தவன்)தாக்குதலுக்கு எதிராக கண்டன அறிக்கைககளை பறக்கவிட்டுள்ளனர். கண்ணியமானஉலமாக்களே! அறிஞர்களே! தலைமைகளே! இனிமேலாவது தீவிர போக்குடையோரை கண்டும் காணாமல் புறக்கணித்து விடாது உங்கள் அமானிதத்தை உணர்ந்து பொறுப்புணர்வுடன் நடக்க முயல்வோம். மஸ்ஜித் தலைமைகளே!நிர்வாகிகளே! தீவிரபோக்குடையோருக்கு அஞ்ஞிக்கொண்டிருக்காமல் அல்லாஹ்விற்கு பயந்து தீவிர சிந்தனைப்பிரிவுகளுக்கெதிராக மஸ்ஜிதில் தீர்மானங்களை கொண்டு வாருங்கள், அழகான மார்க்கத்தை அழகாக எத்தி வைக்க உலமாக்கள் தைரியமாக முன்வாருங்கள், தீவிர சிந்தனைக்கு எதிராக தைரியமாக பதில் கொடுங்கள். “வெள்ளம் வருமுன் அணை கட்ட தவற விட்டாலும் இன்ஷா அல்லாஹ் வந்த வெள்ளம் தலைக்கு மேல் செல்ல முன்னராவது உணர்வு பெறுவோம்” அழகான மார்க்கத்தை பற்றிய கேவலமாக சித்தரித்து விட்டுச்சென்ற நாசகார செயல் பற்றிய வடு மாற்று மதத்தவரின் உள்ளத்தில் இருந்து அழிய எவ்வளவு காலம் செல்லுமோ! -அல்லாஹ் எம்மை பாதுகாப்பானாக,எம் தவறுகளை மன்னிப்பானாக (இவர்களின் இந்த நாசகாரசெயலால் தன் கண்ணியமான /பக்குவமாக/இறைக்கட்டளைக்கு அடிபணிந்து வாழ வழிவகுத்த நிகாப்புடைய ஆடையை அணிந்து செல்ல முடியாமல் உள்ளத்தால் வேதனைப்படும் கண்ணியமான /பக்குவமான /இறை நேசப் பெண்களின் உள்ளத்தின் வேதனைகள் ,சாபங்கள் இந்த நாசகாரிகளை ஒருபோதும் விட்டு வைக்காது) – புதிய காத்தான்குடியிலிருந்து அப்துல்லாஹ்YKK « அனைத்து வகையான முகமூடிகளுக்கும் நாளை (ஏப் 29) முதல் தடை குண்டுவெடிப்பு தொடர்பில் தேடிய 6 பேரும் அடையாளம் காணப்பட்டனர் »


சினிமா Archives - மக்கள் மனம் நிறைந்த தமிழ் நாளிதழ் by G. Pragas September 17, 2019 September 17, 2019 0105 by G. Pragas September 17, 2019 September 17, 2019 0128 by G. Pragas September 12, 2019 September 12, 2019 0555 by G. Pragas September 12, 2019 September 12, 2019 0599 by G. Pragas September 8, 2019 September 8, 2019 01110 by G. Pragas September 7, 2019 September 7, 2019 01213 by G. Pragas September 5, 2019 September 5, 2019 01121 ஐக்கிய அமெரிக்காவின் நியூ யோர்க்கில் இடம்பெற்றுவரும் ஐக்கிய அமெரிக்க பகிரங்க டென்னிஸ் தொடரின் அரையிறுதிப் போட்டிக்கு உலகின் இரண்டாம்நிலை வீரரான ரஃபேல் நடால் தகுதிபெற்றுள்ளார். இன்று காலை இடம்பெற்ற தனது காலிறுதிப் போட்டியில் ஆர்ஜென்டீனாவின்... பாய மறுத்த தோட்டா by G. Pragas September 5, 2019 September 5, 2019 01014 கவுதம் மேனன் இயக்கத்தில், தனுஷ், மேகா ஆகாஷ் நடிப்பில், 2016 ல் தொடங்கப்பட்ட படம், எனை நோக்கி பாயும் தோட்டா. சம்பளப் பிரச்னை, கடன் என, பல காரணங்களால், வெளியீடு தள்ளி போனது. இந்நிலையில்,... by G. Pragas September 5, 2019 September 5, 2019 01062 நடிகை குஷ்பு மும்பையில் முஸ்லீம் குடும்பத்தில் பிறந்தவர் என்றாலும், டைரக்டர் சுந்தர் சியை திருமணம் செய்து கொண்டு இந்துவாக மாறி விட்டார். இந்நிலையில், சமீபத்தில் விநாயகர் சதுர்த்தி கொண்டாடிய போட்டோக்களையும் அவர் வெளியிட்டிருந்தார். இதையடுத்து... by G. Pragas September 5, 2019 September 5, 2019 01562 கர்நாடக மாநிலம் மங்களூரைச் சேர்ந்தவர் கொங்கனி இசையமைப்பாளரும்; பாடகருமான ஜெர்ரி பஜ்ஜோடி. இவர், சினிமா பாடல்கள் தவிர, பக்திப் பாடல்களையும் மிகப் பிரமாதமாக மேடைகளில் பாடுவார். இவரது பாடலை கேட்க, இவர் எங்கு மேடை...


source: CulturaX

text: திரும்பும் திசையெங்கும் வெள்ளம்.. தத்தளிக்கும் கடலூர் மாவட்டம்..! ஒரு லட்சம் ஏக்கர் விவசாய நிலங்கள் பாதிப்பு - Polimer News - Tamil News | Latest Tamil News | Tamil News Online | Tamilnadu News திரும்பும் திசையெங்கும் வெள்ளம்.. தத்தளிக்கும் கடலூர் மாவட்டம்..! ஒரு லட்சம் ஏக்கர் விவசாய நிலங்கள் பாதிப்பு Dec 05, 2020 03:18:42 PM 0 2304 கனமழையால் கடலூர் மாவட்டத்தில் சுமார் 1 லட்சம் ஏக்கர் பரப்பளவில் பயிரிடப்பட்டிருந்த நெற்பயிர்கள் நீரில் மூழ்கியுள்ளன. தாழ்வான பகுதிகளில் அமைந்துள்ள சுமார் 15ஆயிரம் வீடுகளை வெள்ளம் சூழ்ந்துள்ளதால், அங்குள்ள மக்கள் பாதுகாப்பாக முகாம்களில் தங்க வைக்கப்பட்டுள்ளனர். கடலூர் மாவட்டத்தில் கடந்த 5 நாட்களாக விட்டு விட்டு கனமழை பெய்து வருகிறது. தாழ்வான பகுதிகளில் மழைநீர் சூழ்ந்து வெள்ளக்காடாகியுள்ளது. தெருக்கள் மற்றும் வீடுகளில் தேங்கியுள்ள மழைநீரால், மக்களின் இயல்பு வாழ்க்கை வெகுவாக பாதிக்கப்பட்டுள்ளது. மாவட்டம் முழுவதும் சுமார் ஒரு லட்சம் ஏக்கர் விவசாய நிலங்களை வெள்ளம் சூழ்ந்து நெற்பயிர்கள் நீரில் மூழ்கியுள்ளன. தாழ்வான இடங்களில் உள்ள சுமார் 15ஆயிரம் வீடுகளை சுற்றிலும் வெள்ளம் சூழ்ந்துள்ளதால், அங்குள்ள மக்கள் வெளியே வரமுடியாமல் தவித்து வருகின்றனர். சுமார் 75ஆயிரம் பேர் பாதுகாப்பாக முகாம்களில் தங்க வைக்கப்பட்டுள்ளனர். மழை, வெள்ளம் பாதிக்கப்பட்ட பகுதிகளில் மீட்பு பணிகளை துரிதப்படுத்த 3 ஐ.ஏ.எஸ். அதிகாரிகள், அங்கேயே முகாமிட்டு கண்காணித்து வருகின்றனர். தொடர் கனமழையால் கடலூர் மாவட்டத்திலுள்ள 228 ஏரிகள் முழு கொள்ளளவை எட்டியுள்ளது. மாவட்டத்தின் பெரிய ஏரியான வீராணம் ஏரி நிரம்பி, வினாடிக்கு 12,000 கனஅடி வீதம் தண்ணீர் வெளியேற்றப்பட்டு வருகிறது. காட்டுமன்னார்கோவிலில் சுமார் 10 ஆயிரம் ஏக்கர் விளை நிலங்கள் வெள்ளம் சூழ்ந்து பாதிப்புக்குள்ளாகியுள்ளது. நெல், வேர்க்கடலை, வாழை, கரும்பு உள்ளிட்ட பயிர்கள் கடுமையாக சேதம் அடைந்துள்ளன. விளை நிலங்களில் இடுப்பளவுக்கு தண்ணீர் தேங்கி வெள்ளக்காடாக காட்சி அளிக்கிறது. வெங்கடேசபுரம், மடப்புரம் உள்ளிட்ட 10-க்கும் மேற்பட்ட கிராமங்களில் வெள்ளம் சூழ்ந்து அங்கு செல்லும் சாலைகள் துண்டிக்கப்பட்டுள்ளது. விவசாயிகள் பலர் விவசாய காப்பீடு செய்யாததால், அரசு நிவாரணம் வழங்க வேண்டும் எனவும் கோரிக்கை விடுத்துள்ளனர்.


source: fineweb

text: கோவில் கோபுரத்தில் சில நீல நிறப்புறாக்களும் சில வெள்ளை நிறப் புறாக்களும் அடைக்கலமாகி இருந்து வந்தன.கோபுரத்தில் கும்பாபிஷேக வேலை கள் தொடங்க ஆரம்பித்ததால் இது நாள் வரை எதிரும் புதிருமாக இருந்து வந்த இருவகைப் புறாக் கூட்டமும் இப்போது ஒன்று கூடி வேறொரு இடம் தேடி புறப்பட்டன. செல்லும் வழியில் ஓரிடத்தில் வெயிலில் உலர்த்துவதற்காக பரப்பப்பட்ட தானியங்களை கண்டதும் அனைத்தும் ஒன்று கூடி தானியங்களை தின்று தீர்த்து விட்டு மரக்கிளை ஒன்றில் அமர்ந்தன.தானியத்தை உலர்த் தும் பொருட்டு பரப்பி விட்டு சென்ற வேடன் தானிய மணிகள் ஒன்று கூட இல் லாதது கண்டு அதிர்ச்சி யடைந்தான். தானியங்கள் காயப்போட்ட இடத்தில் புறாக்களின் எச்சம் கிடப்பதை பார்த்து வேடன் என்ன நடந்தது என்பதை ஊகித்தான். நாளைக்கு இந்த புறாக்களை எப்படியும் வலை விரித்து பிடித்து விட வேண்டும் என்று முடிவு செய்து அதன்படி மறுநாள் தயார் செய்து வலை விரித்தான்.அடுத்த நாள் அங்கே வந்த புறாக்கள் தானியத்தைப் பார்த்ததும், அதை உண்ணும் ஆசையில் வேகமாக தரையிறங்கி உண்ணத் தொடங்கின. சில மணித்துளிகளில் அதன் கால்கள் வலை களில் சிக்கிக் கொண்டன. சற்று தொலைவில் மறைந்திருந்த வேடன் நிலைமையை நன்கு புரிந்து கொண்டு புறாக்களை பிடிக்க ஓடி வந்தான். வேடன் வருவதைப் பார்த்த புறாக்கள் ஆபத்தை உணர்ந்து கொண்டு, உயிர் மீதுள்ள ஆசையினால் புறாக்கள் எல்லாம் ஒன் றாக இறக்கையை விரித்து பறக்க, வலையோடு புறாக்கள் பறக்க ஆரம்பித்தன. உடனே வேடன், “அய்யய்யோ... புறாக்கள் போனாலும் பரவாயில்லை. நான் கஷ்டப்பட்டு தயாரித்த வலையும் அதோடு போகிறதே...” என்று புலம்பிக் கொண்டே, பறந்து செல்லும் புறாக்களின் பின்னே ஓடினான்.பறந்து செல்லும் போதே, அதில் இருந்த வெள்ளைப் புறாக்கள் கர்வத்தோடு, “எங்களது வலிமையால்தான் நீங்களும் காப்பாற்றப்பட்டு இருக்கிறீர்கள். நாங்கள் சிறகை மிக வேகமாக அடித்து பறக்கவில்லை என்றால்... அவ்வளவுதான்” என்று கூறின. உடனே நீல நிறப் புறாக்களும் தன் பங்குக்கு, “நாங்கள்தான் வலிமையோடு பறந்தோம். உங்களுக்கு அழகு இருக் கலாம், ஆனால் ஆற்றல் கிடையாது” என்று கூறிக் கொண்டு ஒன்றுக்கொன்று சண்டையிட்டுக் கொண்டே பறந்ததினால், அதன் பறக்கும் வேகம் குறைய ஆரம் பித்து, ஒரு மரக்கிளையில் வலை சிக்கிக் கொண்டது. இதனைப் பார்த்த வேடனுக்கு மகிழ்ச்சி ஏற்பட்டது. “ஒன்றுபட்டால் உண்டு வாழ்வு’ என்ற பழமொழிக் கெற்ப இப்புறாக்கள் தப்பி விடுமோ என்று பயந்தேன். நல்லவேளையாக `ஒற்றுமை நீங்கினால் அனை வருக்கும் தாழ்வு’ என்ற நெறிப்படி பறந்த புறாக்களே நன்றி” என்று புறாக்களைப் பார்த்து கூறிக் கொண்டே அவைகளை தனது கூடைக்குள் போடத் தொடங்கினான்.


2bc6 கொரோனா வைரஸ் நாட்டில் இருந்து முற்றாக ஒழிக்கப்பட்ட பின்னரே ஊரங்குச் சட்டம் நீக்கப்படும் என்று பாதுகாப்பு செயலாளர் கமல் குணரத்ன தெரிவித்துள்ளார்; ஊரடங்கு சட்டம் கொரோனா வைரஸ் தொற்றின் பரவலை தடுப்பதற்காகவே அமுல் செய்யப்பட்டுள்ளது. இந்த நிலையில் நாட்டின் தற்போதைய நிலையை கருத்திற்கொண்டு நாட்டை முழுமை அடைப்புக்கு உட்படுத்த அரசாங்கம் எவ்வித தீர்மானங்களையும் எடுக்கவில்லை என்று கமல் குணரத்ன தெரிவித்தார். சுகாதாரத்துறையினர், படையினர் உட்பட்டவர்கள் இணைந்து கொரோனா வைரஸ் தொற்றை கட்டுப்படுத்தும் நடவடிக்கைகளில் ஈடுபட்டு வருகின்றனர். நிலைமை சீராகும் அடிப்படையில் கட்டுப்பாடுகள் தளர்த்தப்படும் என்று கமல் குணரத்ன தெரிவித்துள்ளார்.


நான் வலிமையான பெண் : சமந்தா - I am strong woman says Samantha 07 டிச, 2021 - 18:48 IST 2017ம் ஆண்டு சமந்தாவும், நாக சைதன்யாவும் திருமணம் செய்து கொண்ட னர். நான்கு ஆண்டுகள் நீடித்த இவர்களது திருமண உறவு சமீபத்தில் முறிந்தது. சமந்தா அளித்துள்ள ஒரு பேட்டியில், நாக சைதன்யாவை பிரிந்து செல்ல முடிவெடுத்தபோது நான் அடைந்த மன உளைச்சலுக்கு அளவே இல்லை என்று கூறியிருக்கிறார். அதோடு, விவகாரத்துக்கு சென்றால் நான் மனம் நொறுங்கி இறந்து விடுவேன் என்று தான் நினைத்தேன். அந்த அளவுக்கு என்னை பலவீனமானவள் என்று கருதி வந்தேன். ஆனால் நான் நினைத்தது போல் எதுவும் நடக்கவில்லை. நான் ரொம்ப வலிமையுடனும் மன உறுதியுடனும் இருக்கிறேன். இவ்வளவு வலிமையாக இருப்பேன் என்று கருதவில்லை. நான் வலிமையாக இருக்கிறேன் என்பதை நினைக்கையில் ரொம்ப பெருமையாக உள்ளது எனறு தெரிவித்துள்ளார். மேலும் அல்லு அர்ஜூன் நடித்துள்ள புஷ்பா படத்தில் முதன்முறையாக ஒரு பாடலுக்கு நடனமாடியுள்ள சமந்தா, தற்போது கதையின் நாயகியாக நடிக்கும் யசோதா என்ற ஐந்து மொழிப் படத்தில் நடித்து வருகிறார். இதையடுத்து சர்வதேச படமான அரேஞ்மென்ட்ஸ் ஆப் லவ் என்ற படத்திலும் நடிக்கப்போகிறார். அதர்வாவின் குருதி ஆட்டம் படத்திற்கு ... டிசம்பரில் தமிழரசன் ரிலீஸ் : ...


எஸ்.பி.பியின் அந்த சூப்பர் ஹிட் பாடலை பாடச் சொல்லி விஜய்யை தொந்தரவு செய்தேன்- வைரலாகுது வனிதா விஜயகுமாரின் ட்வீட் - Cinemapettai எஸ்.பி.பியின் அந்த சூப்பர் ஹிட் பாடலை பாடச் சொல்லி விஜய்யை தொந்தரவு செய்தேன்- வைரலாகுது வனிதா விஜயகுமாரின் ட்வீட் பிரபல பாடகர் எஸ்.பி. பாலசுப்ரமணியம் கடந்த 25ஆம் தேதி மாரடைப்பால் மருத்துவமனையில் மரணமடைந்த நிலையில் அவரது உடல் நேற்று போலீஸ் மரியாதையுடன் அடக்கம் செய்யப்பட்டது. எஸ்பிபியின் பண்ணை தோட்டத்தில் அவரது இறுதி சடங்குகள் நடந்தது. பலரும் நேரில் சென்று தங்கள் இறுதி மரியாதையை செலுத்தினர். பல சினிமா நட்சத்திரங்கள் வீடியோ, சமூகவலைத்தள பக்கங்கள் வாயிலாக தங்களின் இரங்கல் செய்தி, SPB அவர்களின் நினைவுகள், பாடல்கள் பற்றி பதிவிட்டு வருகின்றனர். vanitha vijakumar tweet அந்தவகையில் எஸ்.பி. பாலசுப்ரமணியத்தின் மறைவுக்கு இரங்கல் தெரிவித்த நடிகை வனிதா விஜயகுமார் ட்வீட் செய்தார். இன்று நடிகர் விஜய் குறித்தும் ட்வீட் செய்துள்ளார். நேற்று பாலசுப்பிரமணியத்தின் இறுதி சடங்கிற்கு விஜய் சென்று தனது மரியாதையை செலுத்தினார். அப்புகைப்படம் இணையதளங்களில் வைரலானது. விஜய்யுடன் சந்திரலேகா படத்தில் நாயகியாக அறிமுகமானவர் வனிதா விஜயகுமார். அந்த காலகட்டத்தில் அர்ஜுனின் கர்ணா படத்தின் பாடல் செம ஹிட். “எஸ்பிபி பாடிய மலரே மெளனமா பாடலை பலமுறை பாட சொல்லி விஜய்யை நச்சரிப்பேன். அவர் என்னை ஒரு மாதிரி பார்த்து விட்டு, பின்னர் எனக்காக பாடினார். நினைவுகள்.. ” ஒரே ட்வீட்டில் எஸ்.பி.பியையும் விஜய்யையும் பற்றி பதிவிட்டு வைரலாகி வருகிறார் வனிதா விஜயகுமார். நீங்க நடத்துங்க மேடம் என்கின்றனர் நெட்டிசன்கள். Related Topics:SPB, vijay, இந்தியா, இந்தியா செய்திகள், இன்றைய சினிமா செய்திகள், இன்றைய செய்திகள், இன்றைய முக்கிய செய்திகள், எஸ்பி பாலசுப்பிரமணியம், சினிமா செய்திகள், செய்திகள், தமிழ் சினிமா, தளபதி விஜய், நடிகர்கள், நடிகைகள், பிக் பாஸ், மாஸ்டர், முக்கிய செய்திகள், வனிதா விஜயகுமார், விஜய் டிவி


வார்ப்புரு பேச்சு:தனிம வரிசை அட்டவணை - தமிழ் விக்கிப்பீடியா


text: மானாமதுரை அருகே திருப்பாச்சேத்தியில் சப் இன்ஸ்பெக்டர் ஆல்வின் சுதன் ரவுடிக்கும்பலால் குத்திக் கொலை செய்யப்பட்டார். இந்த பகுதியில் ரவுடிகள் தொந்தரவு அதிகரித்துள்ளதாக பொதுமக்கள் அச்சம் தெரிவித்து வந்தனர். எல்லாமே புதுசுதான் இந்த நிலையில் அண்ணா நகர் சரக உதவி ஆணையாளராக இருந்த வெள்ளைத்துரை மானாமதுரை டி.எஸ்.பியாக நேற்று பொறுப்பேற்றுக் கொண்டார். உடனடியாக ஆய்வு மேற்கொண்ட அவர் மானாமதுரை காவல்நிலையத்தில் பணிபுரிந்து வந்த பழைய காவல்துறையினரை பணியிட மாற்றம் செய்துவிட்டு புதிய ஆட்களை நியமித்தார். டிரைவர் உள்ளிட்ட அனைவரையும் வேறு இடத்திற்கு மாற்றிய மதுரையில் பயன்படுத்தி வந்த வாகனத்தைதான் பயன்படுத்தி வருகிறார். சமாதானமே கிடையாது இதன் பின்னர் நம்மிடம் பேசிய அவர், ரவுடிகளுடன் எவ்வித சமாதானமும் கிடையாது என்றார். அமைதியான முறையில் கையாளுவதை விட அடிதடி முறைதான் ரவுடிகளை அடக்க உதவும் என்றும் கூறினார். டி.எஸ்.பி வெள்ளைத்துரையின் இந்த பேச்சு ரவுடிகளுக்கு நிச்சயம் அச்சத்தை ஏற்படுத்தும் என்று எதிர்பார்க்கலாம். என்கவுண்டர் ஸ்பெசலிஸ்ட் சந்தனக் கடத்தல் வீரப்பனை வேட்டையாடிய அதிரடிப்படை குழுவில் இடம் பெற்றிருந்த வெள்ளைத்துரைதான் வீரப்பனை சுட்டுக் கொன்றவர். இதன் மூலம் இவருக்கு இரட்டை பதவி உயர்வை அப்போது முதல்வராக இருந்த ஜெயலலிதா வழங்கினார். இதன் மூலம் சப் இன்ஸ்பெக்டராக இருந்த வெள்ளைத்துரை, டி.எஸ்.பி. ஆனார். வீரப்பன் வேட்டையில் மட்டுமல்லாமல், சென்னையைக் கலக்கி வந்த அயோத்தியா குப்பம் வீரமணியையும் நேருக்கு நேர் சுட்டு வீழ்த்தி என்கவுண்டர் செய்தவர் வெள்ளைத்துரை. மதுரை டூ மானாமதுரை கடந்த மதுரையில் அண்ணா நகர் சரக உதவி ஆணையாளராக வெள்ளைத்துரை நியமிட்ட வெள்ளத்துரை இப்போது மானாமதுரை டி.எஸ்.பியாக நியமிக்கப்பட்டுள்ளதால் விரைவில் இங்கு ரவுடிகள் வேட்டை தொடங்கும் என்றும் கட்டப்பஞ்சாயத்து, ரவுடித்தனம் உள்ளிட்டவற்றில் ஈடுபடுவோர் வேட்டையாடப்படுவார்கள் என்றும் எதிர்பார்க்கப்படுகிறது.


text: சிந்துவெளி நாகரிகம் (Indus Valley Civilisation) மெசொப்பொத்தேமியா, சீனா போன்ற இடங்களில் தழைத்தோங்கியிருந்த, உலகின் மிகப் பழைய நாகரிகங்களையொத்த தொன்மையான ஒரு நாகரிகமாகும். இன்றைய பாகிஸ்தானிலுள்ள சிந்து நதியை அண்டித் தழைத்தோங்கியிருந்த இந்த நாகரிகம் மிகப் பரந்ததொரு பிரதேசத்தில் செல்வாக்குச் செலுத்திவந்தது. கி.மு 3000 க்கும் கி.மு 2500 க்கும் இடைப்பட்ட காலப்பகுதியில் உச்ச நிலையிலிருந்த இந்த நாகரிகம், இன்னும் தெளிவாக அறியப்படாத ஏதோவொரு காரணத்தினால் சடுதியாக அழிந்து போய்விட்டது. இங்கு வாழ்ந்த மக்களினம் பற்றியோ, அவர்கள் பேசிய மொழிகள் பற்றியோ ஆய்வாளர்களிடையே கருத்தொற்றுமை கிடையாது. தொல்லியல் ஆய்வுகளில் கண்டுபிடிக்கப்பட்ட பெரும் எண்ணிக்கையிலான முத்திரைகள் காணப்படுகின்ற, அவர்களுடைய மொழியை எழுதப் பயன்படுத்திய குறியீடுகளையும் எவரும் இன்றும் வாசித்தறிய முடியவில்லை. சிந்துவெளி நாகரிகத்தின் தோற்றமும் வளர்ச்சியும் சிந்துவெளிப் பகுதியில் கி.மு 7000 ஆண்டளவிலேயே மக்கள் குடியேற்றங்களும், சிறிய நகரங்களும் இருந்தததாகக் கூறப்படுகின்றது. பலுச்சிஸ்தானிலுள்ள மெஹெர்கர் பகுதி, ஹரப்பாவின் அடியிலுள்ள படைகள் என்பன இக்கூற்றுக்கான சான்றுகளாகும். எனினும் இவை சிறிய நகரங்களாகவும், சுதந்திரமான நிர்வாகம் மற்றும் தன்நிறைவுப் பொருளாதாரம் ஆகியவற்றைக் கொண்ட நகர அரசுகளாகவே இருந்தன. தற்போது ஹரப்பா நாகரிகம் என்று அறியப்படுகின்ற காலகட்டத்தில் சிந்துவெளி நாகரிகம், முன்னெப்பொழுதும் இல்லாத வகையில் அக்காலத்து வேறெந்த நாகரிகத்திலும் பார்க்க அளவிற் பெரிதாக சுமார் 13 இலட்சம் சதுர கிலோமீட்டர் (5 இலட்சம் சதுர மைல்கள்) பரப்பளவு கொண்டதாக வளர்ந்திருந்தது. இங்கே சிறிதும் பெரிதுமாக 200 க்கும் மேற்பட்ட ஊர்களும், 6 மிகப் பெரிய நகரங்களும் இருந்தன. இந்த நகரங்கள், குடியேற்றங்களுடைய ஒரு தன்மைத்தான அமைப்பு இவையனைத்தும் ஓர் உயர் வளர்ச்சி நிலையில் சமூக ஒருங்கிணைப்பு வல்லமை கொண்ட ஒரே நிர்வாகத்திக் கீழ் அமைந்திருந்தமையைக் காட்டுகின்றது. சிந்துவெளிப் பண்பாட்டின் காலப் பகுப்பு முறையான ஹரப்பா பண்பாடு கி.மு 2600 இலிருந்து 1900 வரை நிலவியது. இதன் முன் நிலவிய மற்றும் பின் நிலவிய பண்பாடுகளான முந்தைய மற்றும் பிந்தைய ஹரப்பாப் பண்பாடுகளையும் சேர்த்துப் பார்க்கும்போது, இது, கி.மு 33 – 14 ஆம் நூற்றாண்டுகளிலிருந்து ஆரம்பித்ததாகக் கருதலாம். சிந்துவெளிப் பண்பாட்டின் காலப் பகுப்பு தொடர்பில் இரண்டுவகையான பகுப்புகள் உள்ளன. ஒன்று சகாப்தங்கள் (Eras) மற்றது கட்டங்கள் (Phases). மக்களினம் சிந்து வெளிப்பகுதிகளில் வாழ்ந்த மக்கள் எந்த இனத்தை சேர்ந்தவர்கள் என்பது பற்றி உறுதியாக அறிந்து கொள்வதற்கான சான்றுகள் இன்னும் கிடைக்கவில்லை. ஆனாலும், ஆய்வாளர்கள் பல்வேறு ஒன்றுக்கொன்று முரண்படுகின்ற கருத்துக்களை முன் வைத்து வாதிட்டு வருகின்றனர். சிந்து வெளி பண்பாட்டுக்கு உரியவர்கள் திராவிட இனத்தவர்களே என ஒரு சாராரும், இல்லை ஆரியரே என இன்னொரு பகுதியினரும் கூற வேறு பலர் பலவிதமான கலப்பினக் கொள்கைகளையும் முன் வைத்துள்ளனர். பொருளாதாரம் சிந்துவெளி நாகரிகத்தின் பொருளாதாரம் வணிகத்திலேயே பெரும்பாலும் தங்கியிருந்தது எனலாம். போக்குவரத்துத் தொழில்நுட்பத்தில் சிறப்பான முன்னேற்றம் காணப்பட்டமை இதற்குக் காரணமாகும். சிந்துவெளி நாகரிக மக்களே சக்கரத்தை முதன்முதலில் பயன்படுத்தியிருக்கக்கூடும். இன்று தெற்காசியா முழுவதும் காணக்கூடிய மாட்டு வண்டிகளும், படகுகளும் அன்று பயன்படுத்தப்பட்டிருக்கலாம். படகுகள் பெரும்பாலும் சிறிய தட்டையான வடிவில் காணப்பட்டதோடு, இவை பாய்மரம் மூலம் செயற்படுத்தப்பட்டிருக்கலாம். தொல்பொருளியலாளர்கள் மேற்கு இந்தியாவின் குஜராத்தின் கடற்கரை நகரான லோத்தலில் பாரிய ஆழமான கால்வாயொன்றைக் கண்டுபிடித்துள்ளனர். இது ஒரு கப்பற்துறையாகப் பயன்படுத்தப்பட்டிருக்கலாம் என நம்பப்படுகிறது. மேலும் நீர்ப்பாசனத்துக்கு பயன்படுத்தப்பட்ட பாரிய கால்வாய் வலையமைப்பொன்றை H. P. பிராங்போர்ட் என்பவர் கண்டுபிடித்துள்ளார். 4300–3200 BCEக்கு இடைப்பட்ட கல்கோலிதிக் (செப்புக் காலம்) காலத்தில், சிந்துவெளி நாகரிகப் பகுதிகளில் கண்டெடுக்கப்பட்ட செரமிக் பொருட்கள் தெற்கு துர்க்மெனிஸ்தானிலும், வடக்கு ஈரானிலும் காணப்பட்ட செரமிக் பாண்டங்களுடன் ஒத்துப்போகின்றன. இதன் மூலம் சிந்துவெளி மக்கள் அப்பகுதிகளுடன் வணிகத்தில் ஈடுபட்டிருக்கலாம் எனக் கருதப்படுகிறது. முந்திய ஹரப்பாக் காலத்தில் (கிட்டத்தட்ட 3200–2600 BCE) மட்பாண்டங்கள், முத்திரைகள், உருவங்கள், அணிகலன்கள் போன்றவை, மத்திய ஆசியா மற்றும் ஈரானியப் பீடபூமிப் பிரதேசங்களுடன் சிறப்பான முறையில் வணிகம் நடைபெற்றதை எடுத்துக்காட்டுகின்றன. சிந்துவெளி நாகரிக கலைப்படைப்புகளின் பரவலைக் கொண்டு மதிப்பிடும் போது, வணிகத் தொடர்புகள் ஒரு பரந்த பிரதேசத்தில் நடைபெற்றிருப்பதைக் காணமுடிகிறது. இப் பகுதிகள், ஆப்கானிஸ்தானின் பகுதிகள், பாரசீகத்தின் கடற்கரைப் பகுதிகள், வடக்கு மற்றும் மேற்கு இந்தியா மற்றும் மெசொப்பொத்தேமியா ஆகியவற்றை உள்ளடக்கியுள்ளன. வணிகத் தொடர்புகள் கிரீட் மற்றும் எகிப்து வரை பரந்திருந்தமைக்கான சில சான்றுகளும் உள்ளன. நடு ஹரப்பாக் காலத்திலேயே, ஹரப்பா மற்றும் மெசொப்பொத்தேமிய நாகரிகங்களுக்கிடையில் பாரிய கடல்வழி வணிக நடவடிக்கைகள் காணப்பட்டுள்ளன. இவ் வணிக நடவடிக்கைகளில் பெரும்பாலானவற்றை "தில்முன்னிலுள்ள நடுத்தர வணிகர்கள்" முன்னெடுத்தனர் (பாரசீக வளைகுடாவிலுள்ள இன்றைய பக்ரைன் மற்றும் பைலகா பகுதிகள்). பலகையினால் கட்டப்பட்ட, தனிக் கொடிமரத்தில் கட்டப்பட்ட பாய்மரப் படகுகள் மூலமாக இவ்வாறான நீண்ட தூர கடல் வணிகம் சாத்தியமானது. பாகிஸ்தானிலுள்ள சொட்காஜென்-டோர் (ஜிவானிக்கு வடக்கேயுள்ள அஸ்ட்ரைட் டாஸ்ட் நதி), சொக்டா கொஹ் (பஸ்னிக்கு வடக்கேயுள்ள அஸ்ட்ரைட் ஷாடி நதி) மற்றும் பாலாகோட் (சொன்மியானிக்கு அருகிலுள்ளது) போன்ற கரையோரக் குடியிருப்புக்கள் மற்றும் இந்தியாவிலுள்ள லோத்தல் ஆகியன, ஹரப்பாவின் வணிக நிலையங்களாக இருந்தமைக்குச் சான்று பகர்கின்றன. கடலுக்கு அருகிலுள்ள கழிமுகங்களில் அமைந்துள்ள ஆழமற்ற துறைமுகங்கள், மெசொப்பொத்தேமியா நகரங்களுடன் சிறப்பான வணிக நடவடிக்கைகளை மேற்கொள்ள உதவியுள்ளன. சமயம் சமயச் சடங்குகளோடு தொடர்புடையவை அல்லது வணக்கத் தலங்கள் என்று சொல்லக்கூடிய கட்டிடப் பகுதிகள் எதுவும் தொல்பொருளாய்வில் அகப்படவில்லை அல்லது அடையாளம் காணப்படவில்லை. எனினும், சிறிய உருவச் சிலைகள், மற்றும் முத்திரைகளில் காணப்படுகின்ற உருவங்களையும், அவற்றிலே உருவகப்படுத்தப்பட்டுள்ள காட்சிகளையும் வைத்துச் சமயத் தொடர்புள்ள கருத்துருக்களையும் ஆய்வாளர்கள் அடையாளம் கண்டுள்ளனர். எடுத்துக்காட்டாக இந்து சமயத்தில் காணப்படும் பெண் தெய்வ வழிபாடு, இலிங்க வழிபாடு, பசுபதி பற்றிய எண்ணக்கரு, பலி பீடங்கள் போன்றவற்றின் அடைப்படைகளுக்கான சான்றுகள் கிடைத்துள்ளன. இவற்றை வைத்துத் தற்கால சைவ சமயத்தின் கூறுகள் பல சிந்துவெளிக் காலத்திலேயே தோற்றம் பெற்றிருக்கக் கூடும் எனக் கருதப் படுகின்றது. மொழி சிந்து வெளி மக்கள் பேசிய மொழி அல்லது மொழிகள் பற்றி உறுதியான முடிவுக்கு வரக்கூடிய தகவல்கள் இதுவரை வெளிப்படவில்லை. இங்கு பேசப்பட்ட மொழியின் எழுத்து வடிவங்கள் எனக் கருதப்படும் குறியீட்டு வடிவங்கள் சிறிய அளவுள்ள முத்திரைகளின் வடிவில் ஏராளமாகக் கிடைத்துள்ளது தவிர வேறு சான்றுகள் எதுவும் கிடையாது. இவ்வெழுத்துக்களை வாசிக்கும் முயற்சிகளில் பல பத்தாண்டுகளாக ஈடுபட்டுள்ள ஆய்வாளர்கள் இன்னும் வெற்றி பெறாதது ஒரு புறமிருக்க இவை எழுத்துக்களே அல்ல வெறும் குறியீட்டு அடையாளங்களே என அண்மையில் சில ஆய்வாளர்கள் கருத்துக் கூறியுள்ளார்கள். எனினும் இது பற்றிய வாதங்கள் தொடர்ந்து தான் வருகின்றன. இது சிந்துச் சமவெளி மக்கள் பேசிய மொழிக்குரிய எழுத்துக்களே என நம்பும் ஆய்வாளர்களும், இம்மொழி எந்த மொழியினத்தைச் சார்ந்தது என்பது குறித்து ஒத்த கருத்துக்கு வரமுடியாமல் உள்ளனர். இன்று சிந்துவெளியைச் சுற்றியுள்ள பகுதிகள் முழுவதிலும் பெரும்பான்மையாகப் பேசப்படுவது இந்தோ-ஐரோப்பிய மொழிகளாகும். எனினும், இம்மொழி பேசுவோர், சிந்துவெளி நாகரீகம் வீழ்ச்சியடைந்த காலப் பகுதியிலேயே இந்தியாவுக்குள் வந்ததாகக் கருதப்படுவதால், இது இந்தோ-ஐரோப்பிய இனத்தைச் சாராத மொழியென்றே பெரும்பாலான ஆய்வாளர்கள் கருதுகிறார்கள். சிறப்பாக, இது திராவிட மொழிக் குடும்பத்தைச் சார்ந்தது என்ற கருத்துக்குப் பல ஆய்வாளரிடையே ஆதரவு உண்டு. இது முண்டா மொழியாக இருக்கலாம் என்றும் சிலர் கருதுகிறார்கள். அண்மைக் காலத்தில், வட இந்திய ஆய்வாளர்கள் பலர், சிந்துவெளி மொழியானது இந்தோ-ஐரோப்பிய மொழியே என நிறுவ முயன்று வருகிறார்கள். சிறப்பாக, இந்து தேசியவாதிகள் பலர் இதன் மீது தீவிர கருத்துக்களைக் கொண்டிருப்பதால், இது தொடர்பான வாதப் பிரதிவாதங்கள், அரசியல் பின்னணி கொண்டவையாகவும், உணர்வு சார்ந்தவைவையாகவும் மாறிவருகின்றன. நகர அமைப்பும், கட்டிடக்கலையும் சிந்துவெளி நாகரீகத்தில், சிக்கல் தன்மை வாய்ந்த, உயர்நிலை நகர்சார் பண்பாடு இருந்தது. இங்கே காணப்படுகின்ற நகர அமைப்பின் தன்மை, சுகாதாரத்துக்கு, முக்கியத்துவம் கொடுக்கின்ற உள்ளூராட்சி அமைப்பு மற்றும் நகரத் திட்டமிடல் தொடர்பான அறிவு இந் நாகரீக மக்களிடையே நிலவியமையைக் காட்டுகின்றது. மொஹெஞ்சதாரோ, ஹரப்பா போன்ற முக்கிய நகரங்களின் தெருக்கள், முறையான வலைப்பின்னல் அமைப்பில் அமைக்கப்பட்டுள்ளன. சத்தம், துர்நாற்றம், கள்வர் தொல்லை போன்றவற்றிலிருந்து பாதுகாக்கும் விதத்தில் வீடுகள் அமைக்கப்பட்டுள்ளன. ஹரப்பா, மொஹெஞ்சதாரோ, மற்றும் அண்மையில் கண்டுபிடிக்கப்பட்ட ராக்கிகர்ஹி ஆகியவற்றில் காணப்படுகின்ற சுகாதார அமைப்பு முறைமைகள், உலகிலேயே முதல் நகர்சார் சுகாதார அமைப்பு முறைமைகளாகும். நகரங்களில், வீடுகள் தனியாகவோ அல்லது வேறு அயல் வீடுகளுடன் கூட்டாகவோ கிணறுகளில் இருந்து நீர் பெற்றன. குளிப்பதற்குத் தனியான அறைகள் ஒதுக்கப்பட்டிருப்பதும் தெரிய வந்துள்ளது. கழிவு நீர், வீடுகளில் இருந்து, தெருக்களில் அமைக்கப்பட்டிருந்த மூடிய கால்வாய்கள் மூலமாக வெளியேற்றப்பட்டது. வீடுகளின் வாயில்கள், உள் முற்றங்களிலோ, சிறிய தெருக்களிலோதான் அமைக்கப்பட்டன. பண்டைக்காலச் சிந்து வெளியின் செல்வாக்குக்கு உட்பட்ட எல்லா நகரப் பகுதிகளிலும் காணப்பட்ட கழிவு நீரகற்றல் மற்றும் வடிகால் அமைப்பு முறைகள், சமகால மத்திய கிழக்கு நகரங்களில் காணப்பட்டவற்றிலும் திறன் மிக்கவையாக இருந்தது மட்டுமன்றித் தற்கால இந்தியாவிலும், பாகிஸ்தானிலும் உள்ள சில பகுதிகளில் காணப்படுபவற்றிலும் சிறந்தவையாகவும் காணப்படன. சிந்துவெளி நாகரீகக்காலக் கட்டிடக்கலையின் தரம் பற்றி, அங்கே காணப்படுகின்ற இறங்கு தளங்கள், தானிய சேமிப்புக் கிடங்குகள், களஞ்சியத் தொகுதிகள், செங்கற் கட்டுமான மேடைகள் மற்றும் பாதுகாப்புச் சுவர்கள் போன்ற இன்னோரன்ன அமைப்புக்கள் மூலம் அறியக்கூடியதாக உள்ளது. பெரிய அளவிலான நகர் பாதுகாப்புக் கோட்டைகள், அக்காலத்து மெசொப்பொத்தேமியாவில் காணப்பட்ட பெரும்பாலான ஸிகரெட்டுக்களிலும் பெரியவை. இவ்வாறான கோட்டைகள் கட்டப்பட்டதற்கான காரணம் இன்னும் விவாதத்துக்கு உரியதாகவே உள்ளது. மெசொப்பொத்தேமியா, எகிப்து போன்ற, இப் பண்பாட்டின் சமகாலப் பண்பாடுகளில் காணப்படுவதற்கு முரணாக, இங்கே பிரம்மாண்டமான கட்டுமானச் சின்னங்கள் (monumental structures) எதுவும் காணப்படவில்லை. இங்கே, அரண்மனைகளோ, கோயில்களோ இருந்ததற்கான முடிவான சான்றுகளோ, அரசர், படைகள், சமயக் குருமார் போன்றவர்கள் பற்றிய தகவல்களோ எதுவும் கிடைக்கவில்லை. ஒரு நகரத்தில், பொதுக் குளியல் இடம் எனக் கருதப்படுகின்ற, சிறப்பாகக் கட்டப்பட்ட குளியல் தடாகம் ஒன்று கண்டுபிடிக்கப்பட்டுள்ளது. கோட்டைகள் மதிலால் சூழப்பட்டிருந்தபோதும், இவை பாதுகாப்புக் காரணங்களுக்காகக் கட்டப்பட்டவையா என்பதில் தெளிவு இல்லை. இவை வெள்ள நீர் உட்புகாது தடுப்பதற்காகக் கட்டப்பட்டவையாகவும் இருக்கலாம். பெரும்பாலான நகரவாசிகள், வணிகராகவும், கைவினைஞராகவும் இருந்ததாகத் தெரிகிறது. முத்திரைகள், மணிகள் (beads) மற்றும் பலவகைப் பொருட்களைச் செய்வதற்காக தொலைதூர இடங்களில் இருந்து கொண்டு வரப்பட்ட மூலப் பொருட்கள் பயன்படுத்தப்பட்டுள்ளன. சில வீடுகள் ஏனையவற்றிலும் பெரியவையாகக் காணப்பட்டபோதிலும், பொதுவாக இவற்றின் அமைப்பு, சிந்துவெளி நகரச் சமுதாயம் பெருமளவுக்கு ஒரு சமத்துவச் சமுதாய அமைப்பைக் கொண்டு விளங்கியமையையே காட்டுகிறது. சிந்துவெளி நாகரிகத்தின் வீழ்ச்சி கி.மு 1800 அளவில் இப் பண்பாட்டின் படிப்படியான வீழ்ச்சிக்கான அறிகுறிகள் தென்படுகிறது. கி.மு 1700 இல் பெரும்பாலான நகரங்கள் கைவிடப்பட்டுவிட்டன. ஆனாலும்,சிந்துவெளிப் பண்பாடு சடுதியாக மறைந்துவிடவில்லை. இப் பண்பாட்டின் பல கூறுகள் பிற்காலப் பண்பாடுகளிலும் காணப்படுகின்றன. நடப்புத் தொல்லியல் தரவுகள், பிந்திய ஹரப்பாப் பண்பாடு என்று குறிக்கப்படுகின்ற பொருள்சார் பண்பாடு, கி.மு 1000 – 900 வரையிலுமாவது தொடர்ந்திருக்கக்கூடும் என்று காட்டுகின்றன. சிந்துவெளிப் பண்பாட்டின் வீழ்ச்சிக்குக் காலநிலை மாற்றம் தொடர்பான இயற்கைக் காரணங்கள் இருந்திருக்கலாம் எனவும் கருதப்படுகின்றது. . சிந்துவெளியின் காலநிலை கி.மு 1800 இலிருந்து, குறிப்பிடத் தக்க அளவு குளிரானதாகவும், வறண்டதாகவும் மாறியது. காக்கர் ஹக்ரா ஆற்று (Ghaggar Hakra river) முறைமையில் குறிப்பிடத்தக்க பகுதி இல்லாமல் போனதும் ஒரு முக்கியமான காரணியாக இருக்கலாம் எனக் கருதப்படுகின்றது. எனினும் மேற்படி எடுகோள் பெரும்பாலோரால் ஏற்றுக்கொள்ளப்படவில்லை. ஆரியர் முதலாக, ஆப்கானியர், துருக்கியர், முகலாயர் போன்றோர் இந்து குஷ் பகுதியில் உள்ள கணவாய்கள் வழியாகத் தென்னாசியாவுக்குள் ஊடுருவிய பாதையில், இப் பகுதி உள்ளது. இதை அடிப்படையாக வைத்தே சிந்து வெளிப் பண்பாட்டின் வீழ்ச்சி மற்றும் ஆரியர் வட இந்தியாவுக்குள் நுழைந்த இந்திய-ஆரிய இடப்பெயர்வு தொடர்பான எடுகோள்கள் ஆராயப்பட்டன. 20 ஆம் நூற்றாண்டின் தொடக்கத்தில் இது ஒரு "ஆரிய ஆக்கிரமிப்புக் கொள்கை"யாக முன்வைக்கப்பட்டது. இதன் வீழ்ச்சிக்காலம் குறித்த தொல்லியல் சான்றுகளும், ஆரியர் உள்வரவு தொடர்பான கணிப்புக்களும் பொருந்தி வந்தது இக் கோட்பாட்டுக்கு ஒரு சான்றாக அமைந்தது. அத்துடன் போரில் இறந்த அடையாளங்களுடனான பலரின் புதை குழிகள் மேற்படைகளில் காணப்பட்டதும் இக் கோட்பாட்டிற்கு வலு சேர்த்தது. தொல்லியலாளரான மார்ட்டிமர் வீலர் (Mortimer Wheeler) இது பற்றிக் குறிப்பிட்டபோது, இந்தோ-ஆரிய போர்க் கடவுளான இந்திரனே, அழிவுக்காகக் "குற்றம் சாட்டப்படுகிறான்" என்றார். இன்று இக் கொள்கைக்கு மாற்றாக வேறு பல கொள்கைகளும் நிலவுகின்றன. ஆரியர் இந்தியாவுக்குள் வெளியிலிருந்து வரவில்லையென்றும், இந்தியாவே அவர்களது தாயகம் என்றும், இந்தோ ஐரோப்பிய மொழிகள் தோன்றியது இந்தியாவிலேயே என்றும், சில இந்திய ஆய்வாளர்கள், குறிப்பாக வட இந்திய ஆய்வாளர்கள் வாதாடி வருகிறார்கள். சிந்துவெளி நாகரீகம் ஆரியர்களுடையது என்பதும் இவர்களது வாதம். எனினும் இவ்வாதங்களுக்கு அனைத்துலக அளவில் அறிஞர்கள் மத்தியில் வரவேற்புப் பெறவில்லை. சிந்துவெளி நகைகள் மெசொப்பொத்தோமியாவின் ஊரின் முதல் வம்சத்தினர் காலத்தில் அழகிய பல வண்ண கல் தங்க நகைகள் சிந்துவெளியிலிருந்து ஏற்றுமதி செய்யப்பட்டது. சிந்துவெளி எழுத்துக்கள் மயிலாடுதுறையில் சிந்துவெளி எழுத்துக்கள் நாகப்பட்டினம் மாவட்டத்திலுள்ள மயிலாடுதுறையில் 2007ல் சிந்துவெளி எழுத்துக்கள் பொறித்த கற்கோடரி ஒன்று கிடைத்துளது. இதிலிருந்து சிந்துவெளி மக்களும் தமிழரும் ஒரே மொழியையோ அல்லது ஒரே தாய்மொழியிலிருந்து பிரிந்த கிளை மொழிகளையோ பேசியதாக தெரிகிறது என்பது ஐராவதம் மகாதேவன் கருத்து. இதன் காலம் கி.மு. 2000 - கி.மு. 1500 ஆகும். காவிரிக்கரையில் சிந்துசமவெளி எழுத்துக்கள் தமிழ்நாட்டின் காவிரிக் கழிமுகப் பகுதியில் சமீபத்தில் நடத்தப்பட்ட தொல்லியல் துறையின் அகழ்வாய்வின்போது பத்துக்கும் மேற்பட்ட முதுமக்கள் தாழிகள் கண்டுபிடிக்கப்பட்டன. இந்த முதுமக்கள் தாழிகளில் காணப்பட்ட சில குறியீடுகள், ஹரப்பா, மொஹஞ்சதாரோ ஆகிய இடங்களில் கண்டெடுக்கப்பட்ட சிந்து சமவெளி நாகரிகக் குறியீடுகளைப் போன்றே இருப்பதாக, பழங்கால எழுத்துக்களை ஆய்வு செய்துவரும் ஆராய்ச்சியாளர் ஐராவதம் மகாதேவன் அவர்கள் தெரிவித்திருக்கிறார். சிந்து சமவெளி நாகரிகம் சிந்து சமவெளி நாகரிகம் உள்ள நகரான மொகஞ்சதாரோவில் கிடைத்த முதுகைக் காட்டி உட்கார்ந்த நிலையிலான விலங்கு, கொக்கி, நாற்சந்தி, குவளை வடிவ முத்திரைகள் ஆய்வு செய்யப்பட்டன.இவற்றில் விலங்கு வடிவம் பண்டமாற்று முறை, கொக்கி வடிவம் வாங்குதல், எடுத்துக் கொள்வது, நாற்சந்தி வடிவம் தெருக்கள் அடங்கிய நகரம், கிராமம் என்பதை உணர்த்துகிறது. குவளை வடிவம் சிந்துவெளியில் அதிகம் காணப்படுகிறது. சொல்லின் இறுதியில் காணப்படும் இந்த வடிவம் அன், நகரத் தலைவன், பாண்டி, பாண்டியன் போன்றவற்றைக் குறிக்கிறது. இதற்கு இணையான வார்த்தைகள் பழந்தமிழிலும் உள்ளன. இந்த 4 எழுத்துகளையும் சேர்த்து வாசிக்கும்போது நகர வணிகன் என்ற வாக்கியம் கிடைக்கிறது. இதை, மாற செழிய வழுதிபாண்டியன் எனவும் வாசிக்க முடியும். இதையெல்லாம் ஆராய்ந்து பார்க்கும்போது சிந்து சமவெளியில் திராவிட குடும்ப மொழியே பேசப்பட்டிருக்க வேண்டும் என்று கல்வெட்டு ஆய்வாளர் ஐராவதம் மகாதேவன் கருதுகிறார். சென்னை அருங்காட்சியகத்தில் இந்த நாகரீக கால போருட்கள் காட்சிக்கு வைக்கப்பட்டிருந்தன. இவற்றையும் பார்க்கவும் சிந்துவெளி/ஹரப்பா வரிவடிவம் சிந்துவெளிக் கட்டிடக்கலை சிந்துவெளி நாகரிக மக்களின் மொழி ஹரப்பா மொஹெஞ்சதாரோ இராக்கிகர்கி லோத்தல் தோலாவிரா காளிபங்கான் முண்டிகாக் மெஹெர்கர் சிந்துவெளி நாகரிகத்தின் தொல்லியல் களங்கள் மேற்கோள்கள் நூல்தொகை (50th ICES Tokyo Session) . மேலும் படிக்க வெளியிணைப்புகள் சிந்துவெளி நாகரிகம் – காணொலி - பகுதி 1 சிந்துவெளி நாகரிகம் – காணொலி - பகுதி 2 சிந்துவெளி நாகரிகம் – காணொலி - பகுதி 3 The mysteries of a mass graveyard of early Indians Harappa and Indus Valley Civilization at harappa.com An invitation to the Indus Civilization (Tokyo Metropolitan Museum) Cache of Seal Impressions Discovered in Western India Indus Valley Civilization 'சிந்துச் சமவெளி விட்ட இடமும் சங்க இலக்கியம் தொட்ட இடமும் ஒன்றே' Ancient Indus Civilization Slideshows சிந்துவெளி தொல்லியல் களம் - காணொளி நாகரிகங்கள் இந்திய வரலாறு தொல் நாகரிகங்கள்


text: இங்கிலாந்தில் சுற்றுப் பயணம் செய்து வரும் இந்திய கிரிக்கெட் அணி டெஸ்ட் தொடரில் 4 போட்டிகளிலும் தோல்வியடைந்து 0-4 என்ற கணக்கில் தொடரை இழந்தது. அடுத்ததாக ஒரு 20 ஓவர் போட்டி மற்றும் 5 ஒருநாள் போட்டிகளில் இங்கிலாந்து அணியுடன் மோத உள்ளது. முன்னதாக 3 பயிற்சி ஆட்டங்களில் பங்கேற்க இந்திய அணி முடிவு செய்திருந்தது. அதன்படி முதல் பயிற்சி ஆட்டம் நேற்று ஹோவ் நகரில் நடந்தது. இதில் இந்திய அணி சக்செக்ஸ் அணியுடன் மோதியது. முதலில் ஆடிய சக்செக்ஸ் அணி 236 ரன்கள் எடுத்திருந்தது. ஆனால் இந்திய வீரர்கள் சிறப்பாக ஆடி 6 விக்கெட் வித்தியாசத்தில் சக்செக்ஸ் அணியை தோற்கடித்தனர்.டெஸ்ட் போட்டியில் தொடர்ந்து மோசமாக தோல்வியை சந்தித்து வந்த இந்திய அணி வெற்றியின் மூலம் உற்சாகம் அடைந்துள்ளது. நேற்று அனைத்து வீரர்களுமே சிறப்பாக ஆடினார்கள். ஆர்.பி.சிங் 4 விக்கெட்டுகள் வீழ்த்தி இந்தியாவின் வெற்றிக்கு முக்கிய காரணமாக இருந்தார். இந்திய வீரர்கள் பார்திவ்பட்டேல் 55 ரன்களும், விராட்கோக்லி 71 ரன்களும், ரோகித்சர்மா 61 ரன்களும் குவித்தனர்.இதே ஆட்டத்தை தொடர்ந்து வெளிப்படுத்தினால் இந்திய அணி இனி வரும் ஆட்டங்களில் வெற்றியை சந்திக்க வாய்ப்பு உள்ளது. எனவே இந்திய வீரர்கள் மகிழ்ச்சியில் உள்ளனர்.ஒரு நாள் தொடரையாவது எப்படியாவது கைப்பற்றி தங்கள் பலத்தை நிரூபிக்க வேண்டும் என்று அவர்கள் தீவிரம் காட்டி வருகின்றனர். இந்த நிலையில் 2-வது பயிற்சி ஆட்டம் இன்று நடக்கிறது. இதில் கென்ட் அணியுடன் மோதுகின்றனர். இந்திய நேரப்படி இரவு 7 மணிக்கு இந்த போட்டி தொடங்குகிறது.


Subjects நாம் அன்றாட வாழ்வில் பல்வேறு விதமான மனிதர்களைக் காண்கிறோம். நாம் சந்திக்கும் அத்தனை பேர்களும் உருவ அமைப்பில் ஒரே விதமாகத் தோன்றினாலும் குண வேறுபாட்டில் எத்தனையோ வித்தியாசமானவர்கள். இயற்கையின் அமைப்பிலே மனித சிருஷ்டி என்பது போற்றத்தக்க புனிதமான பிறவியாகும். மேகத்திலிருந்து பொழியும் மழை நீர் தூய்மையானதாக இருந்தாலும் அது விழும் இடத்தைப் பொறுத்து அதன் தன்மை, நிறம் மாறி மாசுபடுவது போல், பிறக்கும்போது தூய்மையாகப் பிறக்கும் மனிதன் சந்தர்ப்ப சூழ்நிலைகளால் தடம் மாறி, குணம் மாறி, சராசரி மனிதனை விடக் கீழாக- பிறர் பார்த்து அதிசயிக்கத்தக்க வித்தியாசமானவனாகக் காட்சியளிக்கிறான்." அத்தகைய வித்தியாசமான- விசித்திரமான சில மனிதர்களைக் 'கனவு மனிதர்கள்' என்ற இந்நூலில் நமக்கு அறிமுகப்படுத்துகிறார் திருமதி இந்துமதி அவர்கள். Publication Details - Publisher: - Pustaka Digital Media Format - OverDrive Read - Adobe EPUB eBook 167.8 KB


அந்தப் பெண் வெற்றி கேட்பதால் நிச்சயம் தமிழ்ப் பெண்ணாகத் தான் இருக்கவேண்டும்.


text: கீர்த்தனை கீர்த்தனை இறை இசைப் பகுதியைச் (வைதீக கானத்தை) சேர்ந்தது. சாகித்யம் இறைவன் அல்லது இறைவியைப் புகழ்வதாகவோ அல்லது அவர்களிடம் மன்னிப்பு வேண்டுவதாகவோ பக்தி நிரம்பியதாக இருக்கும். புராண நிகழ்ச்சிகளைப் பற்றியும் பக்தர்களின் உணர்ச்சிகளைத் தெரிவிப்பதாகவும் இருக்கலாம். எனவே கீர்த்தனைகளில் சுரப்பகுதியை (தாதுவை) விட சொற்பகுதியே (மாதுவே) முக்கியமானது என்று கருதப்படுகிறது. இதன் அங்கங்கள்[தொகு] கீர்த்தனைக்குப் பிறகு தான் கிருதி என்ற இசைவடிவம் தோன்றியது. கீர்த்தனைக்குப் பல்லவி, அனுபல்லவி, சரணம் என்ற மூன்று பகுதிகள் உண்டு. இந்த சரணங்கள் எல்லாம் ஒரு வகையான சுரப் பகுதியைக் கொண்டிருக்கும். சில சமயங்களில் பல்லவிக்குரிய சுரப்பகுதியே சரணத்திற்கும் பயன்படுத்தப்படுகிறது. இதன் தன்மை[தொகு] சாதாரண இசையறிவு உள்ளவர்களும் கீர்த்தனைகளைப் பாட இயலும். ஏனெனில் அவை எளிமையான, பழக்கமான இராகங்களில் அமைக்கப்பட்டவையாகவும், பலர் சேர்ந்து பாட ஏற்றதாகவும் இருக்கும்.


கரோனோ பாதிப்பால் அரசு ஊரடங்கு உத்தரவு பிறப்பித்ததையடுத்து, சென்னையில் சாலைகளில் வசிப்போரும், ஆதரவற்றோரும் உணவுக்காக மிகவும் அவதிப்படுகின்றனர். இதனால் பல்வேறு தனியார் அமைப்புகள், அரசியல் கட்சிகள் பாதிக்கப்பட்டவர்களுக்கு உதவி வருகின்றன. இதைப்போல், சென்னை, பெரம்பூரில் உள்ள ஒரு திருமண மண்டபத்தில், பாஜக சார்பில் தினமும் ஆயிரக்கணக்கான ஏழை, எளியோருக்கு உணவுகள் தயார் செய்யப்பட்டு வருகின்றன. வடசென்னை மாவட்ட தலைவர் தட்சிணாமூர்த்தி ஏற்பாட்டின் பேரில் இந்த உணவுகள் தயாரிக்கப்பட்டு, சென்னையில் பல்வேறு பகுதிகளில் விநியோகம் செய்யப்பட்டு வருகின்றன. மாநில நிர்வாகிகள் வி.எஸ்.ஜே.சீனிவாசன், நீல முரளி யாதவ் ஆகியோர் மேற்பார்வையில் கட்சியின் பூத் கமிட்டி நிர்வாகிகள் இந்த சாப்பாடு பொட்டலங்களை நகரின் பல்வேறு பகுதிகளுக்கும் வாகனங்கள் மூலம் எடுத்துச் சென்று ஏழை மக்களுக்கு விநியோகித்து வருகிறார்கள். மேலும் முக கவசம் மற்றும் கிருமிநாசினி போன்றவையும் ஏழை எளியோருக்கு வழங்கப்பட்டு வருகின்றன. இதுபோலவே தன்னார்வ தொண்டு நிறுவனங்கள் சார்பிலும் ஏழை, எளியோருக்கு உணவுகள் வழங்கப்பட்டு வருகிறது. வட சென்னையை சேர்ந்த மயான ஊழியர்கள் சார்பிலும், தினமும் கடற்கரை மற்றும் கோட்டை ரயில் நிலையங்கள் அருகே சாலையோரத்தில் வசிப்பவர்களுக்கும் உதவிகள் வழங்கப்பட்டு வருகின்றன. இடர்பாடான இந்த நேரத்திலும் அன்னதானம் வழங்கி வருவோர் எண்ணிக்கை உயர்ந்து கொண்டே இருக்கிறது.


நிலாமுற்றம் said...


Issue Date: 19-07-09 இந்த ஆட்சியில் பொதுப்பணித் துறையில் பிந்தைய நான்கு சதவிகிதம் அப்படியே இருந்தாலும், முந்தைய ஆறு என்பது பத்தாக உயர்த்தப்பட்டதாம். அப்போதே கான்ட்ராக்டர்கள் புலம்ப ஆரம்பித்தார்கள். போதாக்குறைக்கு, ஆந்திராவைச் சேர்ந்த ஒரு குறிப்பிட்ட கான்ட்ராக்டருக்கே பெரும்பாலான ஸ்பெஷல் ஸ்டோரி எப்போதும் அன்பு பாராட்டும் முதல்வரே தன்னைப் பற்றி உளவுத் துறை ரிப்போர்ட் கேட்டிருப்பதைத் தெரிந்துகொண்ட துரைமுருகன், காங்கிரஸில் தனக் கிருக்கும் நண்பர்கள் வட்டாரத்தைத் தொடர்பு கொண்டு முதல்வருடன் பேசச் சொன்னாராம். ஆனால், காங்கிரஸ் எம்.எல்.ஏ-க்களோ... ஒட்டுமொத்தமாக துரைமுருகனைப் தங்கபாலுவுக்கு ஒரு தடாலடி கடிதம்! அச்சுதானந்தன் அடுத்து என்ன செய்வார்? சீமானின் அடுத்த உறுமல்... அண்ணன் மாறிட்டார்... அடிப்பொடிகள்? வழிதவறியவரின் கண்ணீர் கடிதம்.. 'ஆறு கோடி மதிப்பு மரகதலிங்கம்..' க்ரைம் ஜூஸில் மயக்க மருந்து... சீரழிக்கப்பட்ட புகார்! உச்சாணிக்கொம்பில் உருளை! உணவைப் பாதுகாக்க ஒரு உலகக் கூட்டணி!


இக்கோவிலில் மிகவும் சிறப்புவாய்ந்தவர் தண்ணீர்மலையானேயாவார் . அதற்கு காரணம் தண்ணீர்மலைத் தண்டாயுதபாணியின் வலது தொடையின் மேல் அழகான மச்சம் ஒன்றுள்ளது.


text: தமிழ் சமூகத்தின் வரலாற்று பெருமை இந்த உலகறிந்ததே. குறிப்பாக தமிழ் இலக்கியங்கள் வழி நாம் தமிழ் சமூகத்தை அனுகும்பொழுது, வீரமும் காதலும் அதன் நாடித்துடிப்பாக இருந்துள்ளது என்பதை எவரும் ஒப்புக்கொள்வர். வீரமும் காதலும் தமிழ் சமூகம் மட்டுமல்லாது உலகெங்குமுள்ள அனைத்து சமூகங்களிலும் ஒரு வாழ்வுமுறையாகவே இருந்திருக்கிறது. வீரம் என்று ஒன்றும் கூட மனிதப் பேராசைகளின் விளைவாக தங்களுக்குத் தாங்களே வகுத்துக்கொண்ட ஒன்றாக இருக்கையில் காதல் மட்டுமே இயல்பூக்கம் சார்ந்ததாக இருக்கிறது. உயிரை வேட்டையாடுதலை மனிதச் சமூகம் வீரம் என்று பறை சாற்றுகிறது. உணவுக்காக வேட்டையாடும் விலங்குகள் கூட தன் உணவுத் தேவைக்கு வேட்டையாடிவிட்டு ஓய்ந்துவிடுகிறது , ஆனால் மனிதச் சமூகமோ எல்லை விஸ்தரிப்புகளையும், ஆக்கிரமிப்புகளையும், யுத்தங்களையும், போர்களையும் வீரம் என்று கொண்டாடி மகிழ்கிறது. வீரம் குறித்த கட்டுடைப்புகளை வேறொரு சமயத்தில் பார்ப்போம். மனிதச் சமூகம் விருத்தியடைய ஆன், பெண் என்ற எதிரிடைகள் அவசியமாகின்றனர். எதிர்பாலினச் சேர்ப்பு என்பது இயற்கையின் விதி. குறிப்பிட்ட காலத்திற்குப் பின் ஆன் பெண் சேர்ப்பு விசயத்தில் மனிதனானவன் பல்வேறு விதிகளைப் புகுத்தினான். அவ்விதிகளுக்கான வரலாற்று காரணிகளை ஆய்ந்து பார்ப்போமானால் அங்கு பொருளாதாரம் என்பது முக்கியப் பங்கு வகிப்பதை நாம் காண முடிகிறது. திருமணம் என்று மட்டுமல்லாது சமூக அமைப்பில் நிலவும் அனைத்து விதிகளிலும் பொருளாதாரக் காரணிகள் மற்றும் அதன் உள்ளார்ந்த வடிவமான உழைப்புப் பிரிவினை என்பது வகிக்கும் பங்கை எவரும் மறுத்துவிட முடியாது. ஒவ்வொரு சமூகத்திலும் உழைப்புப் பிரிவினையானது ஒவ்வொரு வடிவமெடுத்துள்ளது, இந்திய சமூகத்தில் அது சாதிய வடிவமெடுத்துள்ளது என்பதை பல்வேறு அறிஞர்கள் ஆய்ந்து விளக்கியுள்ளனர். பின்வரும் காலங்களில் சாதியமைப்பு கெட்டித் தட்டிப்போய் இணை சேர்ப்பு விசயங்களில் அது பிரதான பங்கு வகிக்கத் தொடங்கியது. பெரும்பாலும், சாதியடுக்கில் கீழ் நிலையில் உள்ளோர் பொருளாதார ரீதியிலும் கீழ்நிலையில் இருக்கின்றனர் என்பதை நாம் கண்டு வந்திருக்கிறோம். அரிதாக, ஒடுக்கப்பட்ட சமூகத்தைச் சேர்ந்த சில குடும்பங்கள் பொருளாதார ரீதியில் முன்னேற்றமடைந்திருக்கின்றனர். அப்பொழுதும் கூட சாதிய அடுக்கில் மேல் உள்ள சாதியினர், கீழ் சாதியினரை ஏற்றுக் கொள்ள மறுக்கின்றனர். ஆனால் இந்த எதிர்ப்பு மனோபாவத்தின் பின்னால் இருக்கும் காரணத்தை ஆய்வு செய்வோமானால், கீழ்வரும் காரணங்களை நாம் அவதானிக்கலாம்: 1. பொருளாதாரப் படிநிலை, சாதிப் படிநிலை இவற்றில் ஏதேனும் ஒரு தரப்பு கீழ் நிலையில் இருப்பது. 2. இரு தரப்பினரும் சமமான பொருளாதார படிநிலையில் இருந்து, ஆண் தாழ்த்தப்பட்ட சாதியினராய் இருப்பது. 3. இரு தரப்பினரும் சமமானப் படிநிலையில் இருந்தாலும், பெண் என்பவள் காதல்வயப்படுவது குடும்ப கௌரவத்திற்குக் கேடானது. மேற்சொன்ன காரணங்களில் அடிப்படையாகத் தொக்கிக் கொண்டிருப்பது பொருளாதாரம், சாதி மற்றும் ஆணாதிக்கம். ஆனால் இந்த மூன்று காரணங்களும் தனித்தனியானவையோ அல்லது இவற்றில் ஒன்று மட்டுமே அதிக முக்கியத்துவம் வாய்ந்ததாகவோ கருதுவது நம்மை நாமே ஏமாற்றிக் கொள்ளும் செயலாகக்கூடும். ஒரு சமூகத்தின் கட்டமைப்பை நாம் பொருளாதார தளத்திலிருந்தே, அதாவது பொருள் உற்பத்தி முறையில் எவ்வகையான உறவுகள் நிலவுகிறது, அவ்வுறவுகள் என்ன வகையான விதிகளின் கீழ் செயல்படுகிறது என்பதைக் கணக்கில் கொண்டு நாம் புரிந்து கொள்ள வேண்டும். சமூக இயங்குமுறையில் அவ்விதிகளில், அல்லது வடிவங்களில் ஏதேனும் ஒன்று மற்றொன்றை விட ஆதிக்கம் செலுத்துவதாக மாறி இதுவே இந்த சமூகத்தின் இயல்பு, பண்பாடு, கட்டமைப்பு என்று மக்கள் மனதில் பதிந்து விடும். பல்லாயிரம் ஆண்டுகளுக்கு முன்னர் தோன்றிய சமூக விதிகளுக்கு இதுதான் ஒற்றைக் காரணம் என்று நாம் துல்லியமாகச் சொல்லிவிட முடியாது என்றாலும், நடைமுறை அமைப்பில் நிலவும் ஏற்றத் தாழ்வுகள், அதில் வெளிப்படும் பிரதான வேறுபாடு, அதனோடு உலகெங்கிலும் உள்ள ஏற்றத் தாழ்வுகளில் வெளிப்படும் பிரதான வேறுபாடு, சமூக உறவு முறைகள் இவற்றை நாம் கணக்கில் கொண்டு காண்போமானால் அங்கு பொருளாதாரம் பிரதான பங்கு வகிப்பதையும், அதன் உள்ளார்ந்த ஏற்றத் தாழ்வு வடிவமான எஜமானர்-அடிமை உறவு முறையை (முதலாளி-தொழிலாளி, ஆண்-பெண்) நாம் காணலாம். இந்த உறவுகளில் பொருளாதார பலம் கொண்டோர் எஜமானராக இருப்பது நிதர்சனம். பெண்ணடிமைத்தனம் என்பது இயல்பிலேயே இருந்தது என்று சொல்வது எத்தனை அபத்தமோ, அதேபோல் சாதியமைப்பும் இந்த மண்ணில் இயல்பிலேயே இருந்தது என்று சொல்வது அபத்தம். இரண்டிற்கும் வரலாற்று காரணிகள் உண்டு, நாளடைவில் அந்தக் காரணிகள் இயல்பானது, இறைவன் விதித்தது, முன் ஜென்ம வினையின் விளைவு என்று ஏற்றுக்கொள்ளும் நிலை உருவானது. இனம், மதம், மொழி, அந்தஸ்து, சாதி, நிறம், தோற்றம் ஆகியவை ஒரு படிநிலை வடிவத்தை எடுத்துள்ள அமைப்பில் காதல் என்று வரும்பொழுது இவையெல்லாம் தீர்மானிக்கும் சக்திகளாகின்றன. இவையெல்லாம் பொருளாதாரம் எனும் பந்திற்குள் சுருங்குவதையும், அந்தக் குறிப்பிட்ட பொருளாதார அமைப்பு கண்டெடுத்த ஒரு சமூக அமைப்பு ஆண் தலைமையிலான ஒரு குடும்ப அமைப்பை உருவாக்கியதையும், அந்தச் சமூக அமைப்பில், குடும்ப அமைப்பில் ஆண் அல்லது ஆணின் நலன்களை உள்ளடக்கிய மதிப்பீடுகள் தீர்மானிக்கும் சக்தியானதையும் நாம் ஆணாதிக்கம் என்று குறிப்பிடுகிறோம். இந்த ஆணாதிக்க மதிப்பீடுகள் ஆண் பெண் இருவரின் மூளைகளையும் சலவை செய்துள்ளது, அதிலும் குறிப்பாக பெண்களின் மனதை, ஏனென்றால் ஆண், குடும்பம், சமூகம் இவற்றை ‘ஒழுக்கத்துடன்’ காப்பது பெண்ணின் கடமை என்று வகுக்கப்பட்டுள்ளது. அதற்கு பெண்ணும் தானறியாமல் தன்னை ஒப்புக்கொடுத்துவிட்டாள். இந்தப் பின்னணிகளிலிருந்தே காதல் விவகாரங்களில் தந்தைமார்கள் காதலை எதிர்ப்பதையும், தாய்மார்கள் தம் பெண்களை ‘சம்ஹாரம்’ செய்யும் நாயகிகளாக மாறுவதையும் நாம் புரிந்து கொள்ள வேண்டும். சமீபத்தில் சில காதல் விவகாரங்கள் அனைவரது கவனத்தையும் ஈர்த்துள்ளது. திவ்யா இளவரசன் மற்றும் தாமினி சந்த்ரு இவர்களின் காதல் உறவுகள் நமக்கு பல்வேறு கோர முகங்களை அடையாளம் காட்டியுள்ளது. திவ்யா இளவரசன் விசயத்தில் சாதிதான் பிரச்சனை என்பது வெளிப்படையாகத் தெரிந்தது. ஆனால் தாமினி சந்த்ரு விசயத்தில், எது பிரச்சனை என்பதை விளங்கிக் கொள்வதற்குள் பல குழப்பங்கள் விளைவிக்கப்பட்டுள்ளன. திவ்யா இளவரசன் விசயத்தில் மட்டுமல்லாது கன்னகி முருகேசன், கோகிலா கார்த்திகேயன், இன்னும் பல காதல் ஜோடிகளில் சம்பந்தப்பட்ட ஆண் தாழ்த்தப்பட்ட சாதியைச் சேர்ந்தவனாக இருக்கிறான். அவர்களில் ஒன்று அந்த ஆண் அல்லது பெண் அல்லது இருவரும் கொல்லப்படுகின்றனர். சில தருணங்களில் அம்மரணம் தற்கொலை என்றும் சொல்லப்படுகிறது. எதுவாகினும் இவற்றை நாம் கௌரவக் கொலை, சமூகப் படுகொலை என்றே கூற முடியும். இதுபோன்ற கௌரவக் கொலைகள் இந்தியா முழுமையிலும் நடைபெறுகிறது. கௌரவக் கொலைகளுக்கென தனிச்சட்டம் கொண்டுவரும் எண்ணம் மத்திய அரசுக்கு இருப்பதாகத் தெரியவில்லை. சாதி மறுப்பு காதலில் ஈடுபட்ட ஜோடிகளில் பெரும்பாலும் சம்பந்தப்பட பெண்களே அதிக கொடுமைகளுக்கு ஆளாகின்றனர். பெண் வீட்டார் அதைப் பெறும் கௌரவப் பிரச்சனையாகக் எடுத்துக் கொண்டு பெண்ணை வீட்டுக் காவல் வைப்பதும், அவளது கல்வியை பாதியில் நிறுத்துவதும், அவசர அவசரமாக தம் அந்தஸ்திற்கு ஏற்ற வேறொரு ஆணிற்கு திருமணம் பேசுவதையும் செய்கின்றனர். தன் காதலில் மற்றும் தன் உரிமையை அடைவதில் உறுதியோடு இருக்கும் பெண்கள் அந்தக் கொடுமைகளைத் துணிந்து எதிர்க்கையில் அப்பெண்கள் அடித்துக் கொல்லப்படுகின்றனர் அல்லது விசம் கொடுத்துக் கொல்லப்படுகின்றனர். கோகிலா கார்த்திகேயன் விசயத்தில், கோகிலா பறையர் சமூகப் பெண், கார்த்திகேயன் அருந்ததியர் சமூகத்தவர். அந்த ஊர் பஞ்சாயத்து தலைவரின் உதவியோடு இவர்களது காதலை ஏற்றுக்கொள்வது போல் நாடகமாடி, கோகிலாவை அடித்துக் கொன்றிருக்கின்றனர் என்பதே எமது உண்மை அறியும் குழுவினரின் அவதானிப்பாக உள்ளது. இந்த சந்தேகத்தை ஊர்ஜிதம் செய்யும் வகையில் அவளது உடலை பிரதேப்பரிசோதனைக்கும் கொடுக்க மறுத்து அந்த சமூகத்தவர் உடனடியாக பெட்ரோல் ஊற்றி எரித்தும் விட்டனர். கடந்த பிப்ரவரி மாதம் சிதம்பரம் அண்ணாமலைப் பல்கலைக்கழகத்தில் பொறியியல் படிக்கும் மாணவி ஒருவரை அவருடைய தந்தை பல்கலைக்கழக வளாகத்திலேயே கத்தியால் குத்திய செய்தியும் இங்கு நினைவுகூரத்தக்கது. அதேபோல் இராமநாதபுரம் மாவட்டம் பரமக்குடி அருகே உள்ள கலியூர் கிராமத்தைச் சேர்ந்த 17 வயது திருச்செல்வி, தலித் சமூகத்தைச் சார்ந்த டேனியல் ராஜ் என்ற இளைஞரை காதலித்தார். இருவரும் ஊரை விட்டு வெளியேறி திருப்பூரில் ஒரு தொழிற் சாலையில் வேலை செய்தனர். ஆதிக்கசாதியைச் சார்ந்த பெண்ணின் தாய் மற்றும் அவரது மாமியார், திருமணத்தை ஏற்றுக் கொள்வதாகக் கூறி நாடகமாடியதை நம்பி, அம்மை நோயுடன் பெண் வீடு திரும்பியபோது, தாயும், மாமியாரும் பூச்சி மருந்தை பெண்ணின் வாயில் திணித்து, குடிக்குமாறு கட்டாயப்படுத்தினர். அந்தப் பெண் மறுக்கவே, கையையும் காலையும் பிடித்துக் கொண்டு, பூச்சி மருந்தை வாயில் ஊற்றி, பிறகு கழுத்தை நெறித்து கொலை செய்து வீட்டுக்குள்ளே புதைத்து விட்டனர். ‘எவிடென்ஸ்’’ உண்மை அறியும் குழு தந்த புகாரின் அடிப்படையில், காவல்துறை விசாரணை நடத்தி கொலை தான் என்று உறுதி செய்து, வழக்குப் பதிவு செய்து, கைது செய்துள்ளது. தற்போது தாமினி சந்துரு காதல் விவகாரத்தில் சாதியா, பொருளாதாரமா, குணநலனா எது பிரச்சனை என்பது தெளிவாகத் தெரியாவிட்டாலும். மறைமுகமாக அங்கு பொருளாதாரம் மற்றும் சாதி ஒரு காரணம் என்று சொல்லப்படுகிறது. சேரன் தரப்பு சந்துருவின் குணநலனையும், அவரது குடும்பத்தார், குறிப்பாக அவரது சகோதரியின் தனிப்பட்ட வாழ்வு பற்றிய செய்திகளை வெளியிட்டு இக்காரணங்களாலேயே தாங்கள் இக்காதலை மறுப்பதாகவும் கூறுகின்றனர். பெண்ணை உடைமையாகக் கருதும் ஒரு ஆணாதிக்க மனோபாவத்தை எஜமானர்-அடிமை உறவுமுறையை அடித்தளமாகக் கொண்ட சமூக அமைப்பு விதித்திருக்கிறது. பொதுவாக எஜமானர் ‘நிலையில்’ இருக்கும் நபர்கள் அதை தமக்கு சாதகமாகப் பயன்படுத்திக் கொள்கின்றனர். இன்னும் கூடுதலாக இந்த அதிகாரப் படிநிலையை வைத்து பிழைப்பு நடத்த நினைக்கும் அரசியல் கட்சிகள் (சாதிக் கட்சிகள்) தற்போது இந்த காதல் எதிர்ப்பை (சாதி எதிர்ப்பை) ஓர் அரசியல் போராட்ட உத்தியாகக் கையில் எடுத்திருக்கிறது. சட்டம் ஒரு பெண்ணிற்கு (மனிதருக்கு) அளித்திருக்கும் அடிப்படை உரிமையை இவர்கள் கிஞ்சித்தும் மதிப்பதில்லை. சொல்லப்போனால், வெளிப்படையாகவே வெட்டுவோம், குத்துவோம் என்று அச்சுறுத்தலும் விடுகின்றனர். 18 வயதை அடைந்த எந்தவொரு பெண்ணும் தனக்கான துணையை தேர்ந்தெடுக்கும் உரிமையை இந்திய அரசியலமைப்புச் சட்டம் வழங்கியிருக்கிறது. அதில் குணநலன், அந்தஸ்து இவற்றின் அடிப்படையில் விலக்குகள் ஏதும் அளிக்கப்படவில்லை. இது இவ்வாறு இருக்க, வழக்கமாக காதலுக்கு எதிர்ப்பாக இருக்கும் மதிப்பீடுகளல்லாமல் தாமினி சந்த்ரு விசயத்தில் ‘அப்பா’, ‘பொறுப்பு’, ‘பாசம்’, ’குண நலன்’ ஆகிய உணர்வுபூர்வமான விசயங்கள் முன்வைக்கப்படுகின்றன. இதனால் சில முற்போக்காளர்கள் மத்தியிலும் சில தயங்கங்கள் எழுந்துள்ளன. ‘மகளின் வாழ்க்கை நலனை கணக்கில் கொள்ளும் உரிமை தந்தைக்கு இல்லையா?’ என்பன போன்ற உருக்கமான கேள்விகளும் முன்வைக்கப்படுகின்றன. பெண் உரிமை எதிர் மணமகன் குணநலன் விவகாரம் என்பதால் இதை சற்று விரிவாகப் பேச வேண்டியுள்ளது. திருமண வயதை எட்டிய நபர் தனக்கு விருப்பமான நபரைத் தேர்ந்தெடுக்கும் உரிமையை சட்டம் வழங்குகிறது. Conduct Certificate பெற்றுவிட்டுத்தான் திருமணம் செய்ய வேண்டும் என்றோ, இன்ன இன்ன குணநலன்கள் ‘கெட்டவை’ என்றோ சட்டம் வகுக்கவில்லை. குடி, புகைப் பழக்கம் இவற்றை கெட்ட பழக்கம் என்று சொல்வோர் அதை விற்பனை செய்ய அனுமதிக்கும் அரசாங்கத்தை என்னவென்று சொல்வர்? அரசே மதுபானக் கடைகளை நடத்துகிறது! அடுத்ததாக சம்பந்தப்பட்ட ஆணின் - பெண் தொடர்பு. பல காதல் புரிந்தவர், ஏமாற்றியவர், பெண் பித்தர் என்று சொல்லப்படும் விசயங்களில் அது உண்மையாக இருப்பின், அந்த ஆணை ஏற்பதும், மறுப்பதும் சம்பந்தப்பட்ட பெண்ணின் முடிவு. அவளுக்கு மட்டுமே தனது கணவனை தேர்ந்தெடுக்கும் உரிமை இருக்கிறது. எப்படிப்பட்ட ‘கேடு கெட்டவனையும்’ திருத்தும் வல்லமை ‘ஒரு பெண்ணின் காதலுக்கு உண்டு’ என்று சொல்லும் திரைப்படங்களை எடுப்போர் அவற்றை நடைமுறையில் ஏன் ஏற்றுக்கொள்ள மறுக்கின்றனர்? கதாநாயகனாக நடிக்கும் ஆண் (சமூகத்தின் பார்வையில் கெட்டவர் என்று சொல்லப்படுகிற பழக்கங்களை உடையவர்) புகைப்பிடித்தாலும், கஞ்சா இழுத்தாலும், மதுப் பழக்கம் உள்ளவராய் இருந்தாலும், மது அருந்திய பின் வல்லாங்கு செய்பவராய் இருந்தாலும், ரவுடியாய் இருந்தாலும், ஜாலியாக பல பெண்களோடு குத்தாட்டம் போடுபவராய் இருந்தாலும், ஏழையாய் இருந்தாலும், தாத்தா வயதுடையவராய் இருந்தாலும், அவரை காதலிப்பதே உண்மையான காதல் என்றும், அதுவே தூய்மையான காதல் என்றும், ‘பொறுக்கிகளை, ஏழைகளை, ரவுடிகளை’ மறுத்தலிக்கும் பெண் திமிர் பிடித்தவள், பணப் பித்து பிடித்தவள், கேடு கெட்டவள், இத்யாதி, இத்யாதி என்று சொல்லும் இயக்குனர்கள் தங்கள் குடும்பப் பெண்கள் ‘அத்தகைய’ ஆண்களை காதலிப்பதை எதிர்ப்பது ஏன்? சேரனோடு கட்டப்பஞ்சாயத்து செய்யும் இயக்குனர்கள் கூட்டத்தினர் ‘படைத்தருளிய’ கதாநாயகர்களுக்கு எந்தக் ‘கெட்டப் பழக்கமும்’ இருக்கவில்லையா? அவர்களின் திரைப்படங்களில் கதாநாயகன் வேண்டாம் வேண்டாம் என்று ஒதுங்கிச் சென்றாலும், கதாநாயகிகள் வலிய வந்து இந்த ‘பொறுக்கிகளை’க் காதல் செய்வார்களே! ஏன் இந்த அய்யாமார்களின் செயல்பாடுகளில் இத்தனை முரண்? ஒரு பேச்சிற்காக இந்தக் கேள்வியைக் கேட்போம்: சேரன் மீது ஒரு வன்புணர்வு வழக்கு பதியப்பட்டுள்ளது. அதனால் அவரது மனைவி அவரை விட்டு நீங்கிச் சென்று விட்டாரா? இல்லையே! அப்படியென்றால் அப்பெண்ணின் தந்தையாருக்கு தன் பெண்ணின் ‘வாழ்க்கை’ மீது அக்கறை இல்லையா? தன் கணவர் எப்படிப்பட்டவராய் இருந்தாலும் பரவாயில்லை என்று வாழ்வும் உரிமை சேரனின் மனைவிக்கு இருக்கும்பொழுது தாமினிக்கு அது இல்லையா? ஒருவேளை தாமினிக்கு திருமணம் நடந்த பின்னர் சந்த்ரு திடீரென்று ‘பாதை மாறி’ இப்படிச் சென்றிருந்தால் சேரனின் மனைவி போல் தாமினியும் பொறுத்துக் கொண்டு வாழ சேரன் மற்றும் அவரது நட்பு வட்டம் உடன்படுமா? இதுவரை திருமணம் செய்து வந்திருக்கிற திரைத்துறையினர் அனைவரும் ‘ஒழுக்கமானவர்களே’ என்று அவர்களைத் திருமணம் செய்து கொண்ட பெண்கள் எங்கேனும் சான்றிதழ்கள் பெற்றுள்ளனரா? அவர்கள் பற்றி எத்தனை ‘கிசு கிசுக்கள்’ வந்தாலும், எதன் அடிப்படையில் அவர்களைப் பெண்கள் திருமணம் செய்து கொள்கின்றனர்? அல்லது திருமணத்திற்குப் பின் எத்தனை செய்திகள் வெளிவந்தாலும், எதன் காரணமாக அப்பெண்கள் சேர்ந்து வாழ்கின்றனர் என்பதை நாம் அறிவோம். இந்த வழக்கில் கூடுதலாக சந்த்ருவின் அக்காள் கவுரி பற்றி, அவர் தாய் பற்றியெல்லாம் வெளிவந்துள்ள செய்திகளில், அவர்கள் ‘துணை நடிகர்கள், நடனக்காரி, நடனக்குடும்பம்’ அதனால் அவர்கள் ஒழுக்கம் கெட்டவர்களாக இருக்கலாம் என்று பொதுமக்கள் புரிந்து கொள்ள வேண்டும் எனும் வகையிலான தொணியும், கவுரியின் விவாகரத்து, மதமாற்றம், சொத்தில் பங்கு கேட்டது என்ற வகையிலான செய்திகளும் வெளிவந்துள்ளன. இது மிகவும் துரதிர்ஷ்டவசமானது. ஆண் பெண் உறவில் சம்பந்தப்பட்ட நபர்களுக்கு மட்டுமே அந்த உறவின் ஏற்பாடுகள் என்னவென்பது தெரியும், அதைத் தீர்மானிப்பது அவர்கள் உரிமை. சேர்ந்து வாழ்ந்து பின் விவாகரத்துப் பெறும் போது சொத்தில் பங்கு கேட்கும் உரிமையை சட்டம்தானே வழங்குகிறது. அவர் எத்தனை முறை திருமணம் செய்திருக்கிறார், எத்தனை முறை விவாகரத்து செய்திருக்கிறார் என்பதை சட்டம் கேட்பதில்லை. மேலும், தாமினிக்கு சந்த்ரு பற்றியும், அவர் குடும்பத்தாரின் பின்னணி பற்றியும் ஏதும் தெரியாதா? அப்படித் தெரிந்திருந்தும் அவர் ஏன் தந்தைக்கு எதிராக புகார் அளித்திருக்கிறார். பெண்ணுக்கு மனநலன் சரியில்லை என்கிறது சேரன் தரப்பு, தான் மருத்துவமனையில் அனுமதிக்கப்பட்டிருந்தபோது, வெற்றுத்தாளில் கையெழுத்து வாங்கியதாக சொல்கிறார் தாமினி. எத்தனை முரண்பாடுகள். இந்த வழக்கைப் பொறுத்தவரை தாமினி மட்டுமே தனது வாழ்க்கையை முடிவு செய்யும் உரிமை கொண்டவர். ஒருவேளை அவர் எவரின் மிரட்டலுக்கோ (இரு தரப்பில் எவராய் இருந்தாலும்) பயந்து செய்வதறியாது தத்தளிக்கிறார் என்றால், அதிலிருந்து விடுபட சட்டபூர்வமாக நிறைய வழிகள் உள்ளது என்பதை அவர் அறியாமல் இருக்க வாய்ப்பில்லை. தனது வழக்குறைஞரின் உதவியோடோ அல்லது தாமாகவோ அவர் தனது பிரச்சனைகளை நிச்சயம் நீதிபதியிடம் விளக்க முடியும். இத்தனை ஊடகங்கள் அவரைச் சுற்றி இருக்கையில் அவர் அதுபற்றி பேசாமல் இருக்க வேண்டிய அவசியம் ஏதும் இருப்பதாகத் தெரியவில்லை. அதையெல்லாம் தாண்டி பலர் சொல்வது போல் சந்த்ரு ஏதோ பதிவு செய்துவைத்து மிரட்டுகிறார், அதனால் தாமினி பயப்படுகிறார் என்றாலும், அதையும் அவரே பகிரங்கமாகப் பேசுவதற்கான அத்தனை வாய்ப்புகளும் உள்ளன. தாமினி என்ன செய்கிறார் என்பதை நாம் பொறுத்திருந்துதான் பார்க்க வேண்டும். (இந்தக் கட்டுரை வெளிவருவதற்குள் வழக்கு முடிந்து, தாமினி தன் தந்தையாருடன் சென்றுவிட்டார்!!!) இறுதியாக, 1. தமிழ் பற்று, தமிழ் தேசியம், காதல், சமூகப் பற்று, மாற்று சினிமா என்று அறைகூவல் விடும் திரைத்துறையினரின் உண்மை முகம் வேறாக இருக்கிறது. குறிப்பாக காதலுக்கு இலக்கணம் வகுத்து, ‘கேடு கெட்டவனாய் இருந்தாலும்’ அவனை காதலித்தே ஆகவேண்டும் என்று பெண்ணுக்கு கட்டளை இடும் இயக்குனர்கள் தம் நிஜ வாழ்வில் அதை கைகழுவி விடுகின்றனர். திரைத்துறை வாய்ப்பிற்காக அதுபோன்ற இயக்குனர்களின் ஆணாதிக்க மனோபாவங்களையும், இரட்டை முகங்களையும் கண்டும் காணாமல் இருப்பதோடு, இவர்களைப் போல் மனிதருண்டா, படைப்பாளி உண்டா என்று இலவச விளம்பரம் செய்கின்றனர் ’சில’ ’படைப்பாளிகள்’ . இனியாவது இந்தச் சமூகம் இதுபோன்ற இயக்குனர்களையும், படைப்பாளிகளையும் எச்சரிக்கையுடன் அனுக வேண்டும். ‘போராளி’ பட்டங்களையும், ‘வீர வணக்கங்களையும்’ வழங்கும் முன்னர் அவர்களின் படைப்பு, செயல்பாடு இவற்றில் உள்ள முரண்களை குறைந்தபட்ச நேர்மையோடு விமர்சிக்க வேண்டும் என்பதே முதல் பாடமாக இருக்கிறது. 2. ஒரு நபர் (ஆணோ / பெண்ணோ) நல்லவரோ, கெட்டவரோ அவருடன் வாழும் அல்லது விலகும் முடிவை சம்பந்தப்பட்ட நபரே எடுக்க வேண்டும். பிடித்த ஒருவரை மறுக்கும் உரிமையும், பிடிக்காத ஒருவரை திணிக்கும் உரிமையும் எவருக்கும் கிடையாது. காதலை ஏற்க மறுத்தால் அதை திணிப்பதும், மிரட்டுவதும், ஆசிட் ஊற்றுவதும் எவ்வளவு தவறோ, அதேபோல் விரும்பும் நபர்களை பிரிக்க முயல்வதும் தவறு. உறவுகள், நண்பர்கள் அறிவுறை கூறலாம், ஆனால் முடிவை சம்பந்தப்பட்ட நபரே எடுக்க வேண்டும். அதைவிடுத்து மிரட்டல் விடுவது, கட்டப் பஞ்சாயத்து செய்வது முற்றிலும் குற்றமே. 3. திருமணத்திற்குப் பின் ஒரு ஆணோ பெண்ணோ திசை மாறிப் போவதை எப்படி ஒருவர் கணிக்க முடியாதோ, அதேபோல் ஒரு ‘பொறுக்கி’ திருமணத்திற்குப் பின் திருந்தமாட்டார் என்பதையும் எவரும் கணிக்க முடியாது. குணநலன், பெற்றோரின் அக்கறை, கடமை ஆகியவற்றைக் காரணம் காட்டி சேரன் தரப்பிற்கு நாம் ஆதரவு தருவோமெனில், ஆசிட் ஊற்றுபவன், கள்ளக் காதல் என்று சொல்லி கொலை செய்பவன், கலாச்சாரக் காவல் செய்யும் அடிப்படைவாத அமைப்புகள், தம் சாதிப் பெண்களின் நலன் கருதி என்று சொல்லி அழித்தொழிப்பு செய்யும் சாதி-அரசியல் கட்சிகள் இவர்கள் எல்லோருக்கும் நாம் ஆதரவு தெரிவிக்கும் நிலை ஏற்படும். இதுதான் உண்மைக் காதல், இதுதான் தூயக் காதல், ஒரு பெண் ஒருவனை ஒருமுறை மனதில் நினைத்துவிட்டால் சாகும் வரை அவனே அவளுக்குக் கணவன், அந்தஸ்து, குணநலன், சாதி பார்த்து வருவதில்லை காதல் என்றெல்லாம் காதல் வகுப்பெடுத்த திரைப்படங்களின் பாதிப்பினால் கூட தாமினி தாக்கம் பெற்றிருக்கலாம்!!! சொல்வதற்கில்லை!! இனியாவது இயக்குனர்கள் திருந்துவார்களாக! எதுவாகினும், சம்பந்தப்பட்ட பெண் (அல்லது ஆண்) தான் வாழ விரும்பிய அல்லது வாழ்ந்து கொண்டிருக்கிற நபரிடமிருந்து விலக மனப்பூர்வமாக ஒப்புதல் அளித்தால் ஒழிய ஒரு உறவை விலக்கும் அல்லது திணிக்கும் உரிமை எவருக்கும் இல்லை. யாவும் பொய்தானா காதல் தவிர மண்ணிலே நீ என் உயிர் தானா நானும் பிழைதேன் உன்னாலே உந்தன் உறவே போதும் எனக்கு அன்பே உந்தன் அணைப்பால் மூச்சை நிறுத்து அன்பே கொஞ்சம் மயக்கம் கொஞ்சம் தயக்கம் ரெண்டும் காதல் தந்த பரிசு தான் கொஞ்சம் நெருக்கம் கொஞ்சம் இருக்கம் ரெண்டும் பெண்மை கேட்கம் பரிசு தான் - (ஆதி பகவன் படப்பாடல் வரிகள்!) (நன்றி: புதிய கோடங்கி (


text: அடைவுப் பண்பு கணிதத்தில், ஒரு கணத்தின் ஏதாவது இரு உறுப்புகளின் மீது ஒரு செயலைச் செய்யும்போது கிடைக்கும் முடிவு அக்கணத்திலேயே உள்ள ஒரு தனித்த உறுப்பாக இருக்குமானால் அக்கணம் அந்தச் செயலியைப் பொறுத்து அடைவு பெற்றது எனப்படும். ஆனால் இயல் எண்களின் கணம் கழித்தலுக்கு அடைவு பெறவில்லை. ஏனெனில் இரு இயல் எண்களை ஒன்றிலிருந்து ஒன்றைக் கழிக்கும்போது ஒரேயொரு முடிவு கிடைத்தாலும் எப்பொழுதும் அது இயல் எண்ணாக இருக்காது. அதாவது சில சமயங்களில் இயல் எண்களாகவும் சில சமயங்களில் எதிர் முழு எண்களாகவும் அமையும். (எ.கா) 8 - 3 = 5 ; 2 – 6 = - 4. இங்கு 5 ஒரு இயல் எண். - 4 ஒரு எதிர் முழு எண். இரு இயல் எண்களைக் கூட்டினால் வரும் முடிவு எப்பொழுதும் தனித்ததொரு இயல் எண்ணாகத்தான் அமையும். எனவே இயல் எண்கள் கூட்டல் செயலின் கீழ் அடைவு பெற்றுள்ளது. இதேபோல் மெய்யெண்களின் கணம் கூட்டலைப் பொறுத்து அடைவு பெற்றுள்ளது. ஒரு கணம் பல செயலிகளைக் கொண்ட ஒரு தொகுதியைப் பொறுத்து அடைவு பெற்றிருக்க வேண்டுமெனில் அச்செயலிகளின் தொகுதியில் உள்ள ஒவ்வொரு செயலைப் பொறுத்தும் அக்கணம் அடைவு பெற்றிருக்க வேண்டும். ஒரு கணம் ஒரு செயலியைப் பொறுத்தோ அல்லது செயலிகளின் தொகுதியைப் பொறுத்தோ அடைவு பெற்றிருந்தால் அக்கணம் அடைவுப் பண்பு (closure property) உடையது எனப்படும். அடைவுப் பண்பு பல இடங்களில் அடிக்கோளாக அறிமுகப்படுத்தப்பட்டு அடைவு அடிக்கோள் என அழைக்கப்படுகிறது. ஆனால் நவீன கணக் கோட்பாட்டு வரையறைகளில் செயலிகள் கணங்களுக்கு இடையேயான கோப்புகளாக வரையறுக்கப்படுவதால் ஒரு அமைப்பில் அடைவுறுதலை அடிக்கோளாகக் கொள்வதை தேவைக்கு மீறியதாக கருதலாம்.


இருந்தாலும் இந்த இரகசிய ஆவணக்குறிப்பில் இடம்பெற்றிருந்த உள்நாட்டு விசாரணையின் பங்காளர்களாக குறிப்பிடப்பட்டிருந்த வடக்கு மாகாண சபையின் முதல்வர் விக்னேஸ்வரன் இதுபற்றித் தன்னுடன் கலந்துரையாடப்படவில்லை என்று நிராகரித்திருக்கிறார்.


text: 'போலீஸ்காரர்களா... இல்லை கந்துவட்டி கும்பலா?' - கொந்தளிக்கும் மக்கள் | People annoyed by Police in Ariyalur Posted Date : 15:40 (23/09/2017) Last updated : 15:40 (23/09/2017) 'போலீஸ்காரர்களா... இல்லை கந்துவட்டி கும்பலா?' - கொந்தளிக்கும் மக்கள் செ.ராபர்ட் வாகனச் சோதனையில் ஈடுபடும் போலீஸாரைக் கண்டித்து கிராம மக்கள் சாலை மறியலில் ஈடுபட்டுள்ளனர். 'பேரறிவாளனின் பரோல் நீட்டிப்புகுறித்து தமிழக அரசு எந்த அரசாணையும் வெளியிடவில்லை' என்று தமிழக சட்டத்துறை அமைச்சர் சி.வி.சண்முகம் தெரிவித்துள்ளார். TN government did not release GO any for extension of Perarivalan parole அரியலூர் மாவட்டம் கீழப்பழுவூரில், 'வாகனச் சோதனை என்ற பெயரில் போலீஸ்காரர்கள் இரவு, பகல் பார்க்காமல் பொதுமக்களைப் பிடித்து, கட்டாய வசூல்செய்துவருகிறார்கள்' என்ற குற்றசாட்டு வெகு நாட்களாக இருந்துவருகிறது. இந்த நிலையில், கடந்த ஒரு வாரமாகவே போலீஸ்காரர்கள் கீழப்பழுவூர் பிரிவுச் சாலையில் நின்றுகொண்டு விவசாயிகள், கிராம வாசிகள் கடைவீதிக்கு பொருள்கள் வாங்க வந்தால், அவர்களை மடக்கிப்பிடித்து, எங்கே உன் லைசன்ஸ்.. எங்கே உன் இன்ஸுரன்ஸ்? என்று கேட்கிறார்கள். இது இரண்டுமே வைத்திருக்கும் நபர்களிடம், ஏன் ஹெல்மெட் போடவில்லை என்று கேட்கிறார்கள். உன் மீது கேஸ் போட்டால், 5,000, 10,000 செலவாகும். எங்களை கவனிச்சிட்டு போனா உனக்கு எந்தப் பிரச்னையும் வராது. எப்புடி வசதி? என்று மிரட்டிப் பணம் வாங்குகிறார்கள். மாவட்டத் தலைநகரங்களில் பலர் லைசன்ஸ்,ஹெல்மெட் இல்லாமல் வண்டிகளில் செல்கிறார்கள் அவர்களைப் பிடித்து கேட்காமல், குக்கிராமத்தில் நின்றுகொண்டு வாகனச்சோதனை என்ற பெயரில் கந்துவட்டி கும்பல் போல கட்டாய வசூல் செய்கிறார்கள் காவலர்கள். அவர்கள் போலீஸ்காரர்களா... இல்லை கந்துவட்டி கும்பலா?' என்று போலீஸாரை கண்டித்தும் திருச்சி – சிதம்பரம் சாலையில், மக்கள் மறியலில் ஈடுபட்டனர். மறியலில் ஈடுபட்ட பொதுமக்களிடம், 'இதுகுறித்து எஸ்.பி-யிடம் தகவல் தெரிவிக்கப்படும்' என கீழப்பழுவூர் போலீஸார் கூறியதையடுத்து, அனைவரும் கலைந்துசென்றனர். இதனால், அந்தச் சாலையில் 30 நிமிடம் போக்குவரத்து பாதிக்கப்பட்டது.


text: கத்தோலிக்க திருச்சபையின் மரணம் தொடர்பான அதிகாரப்பூர்வ அறிவிப்பு போர்த்துகீசியம் உள்ள வீடியோ நாம் முழுமையாக போப் புரிந்து கொள்ள! என்ன இந்த வீடியோ அதிர்ச்சியூட்டுவதாக இருக்கிறது போப் வெளிப்படையாக இயேசு கிறிஸ்து மறுக்க என்று. போப் வெளிப்படையாக .... இயேசு கிறிஸ்து சிலுவையில் அறையப்பட்ட என்று உண்மையில் ஒரு தோல்வி என்று கூறினார்! கிறிஸ்து சிலுவையில் அறையப்பட்டு என்று எனக்கு தெரியும், அவர் கூட சேவல் கூவுகிறதற்கு முன்னே நீங்கள் .... என்னை மூன்றுதரம் மறுதலிப்பாய் என்று பீட்டர் கூறினார் அவர் இப்பொழுது ஒரு தோல்வி அல்ல! இயேசு சிலுவையில் முடிவடையும் என்று தனது பிரசங்கம் தொடக்கத்தில் இருந்து தெரிந்தது. ஆனால் அவர் ஒரு மனிதன் இவ்வளவு அசுத்த ஏனென்றால் நமது ஆன்மா காப்பாற்ற தன்னுடைய உயிரை தியாகம் பரலோகராஜ்யம் நுழைய முடியும் எந்த அசுத்தம் மீனவர் ஒப்பு. அதை நாம் மீட்கப்படுகிறது சிலுவையில் கிறிஸ்து இரத்தம் மூலம் ஆகிறது! போப் .... ஒரு எளிய தீர்க்கதரிசி நல்ல நோக்கங்களை முழுமையாக இஸ்லாம், என்கிறார் இயேசு கிறிஸ்துவை அவருடைய கருத்துக்களை வெளியிட்டார் ஆனால் அவர் சிலுவையில் இறந்த பின்னர் தோல்வி! ஒரு கிரிஸ்துவர் இத்தகைய கருத்துக்களை இருந்து வரும் அவரது நம்பிக்கை உதவாத, ஆனால் போப் இருந்து, இந்த வார்த்தைகள் நியூயார்க் ஒரு இடி போன்ற ஒலி கரவொலி கீழ் அறிவித்தது என்று கத்தோலிக்க திருச்சபை மரண உத்தியோகபூர்வ அறிவிப்பு உள்ளன . போப் இயேசு கிறிஸ்து .... ஆனால் சிலுவையில் மரித்தார் கணிப்பை பரிசுகளை மற்றவர்களை போல் ஒரு மனிதன் (நாங்கள் ஆகமங்கள் கற்பிக்க கடவுள் மனிதன் செய்த) கடவுளின் மகன் அல்ல! போப் சிறிய நக்கலாக அனைத்து நகங்கள் சிலுவையில் மணிகட்டை மற்றும் இயேசு கிறிஸ்துவின் காலில் என்று ஆலை உள்ளன. போப் கடந்த வார்த்தைகளை கொண்டு, நாங்கள் அதிகாரப்பூர்வமாக கத்தோலிக்க திருச்சபை சென்ட் பாட்ரிக் தேவாலயத்தின் நியூயார்க் செப்டம்பர் 25, 2015 இல் ஒரு இடி போன்ற ஒலி கரவொலி கீழ் அதிகாரப்பூர்வமாக இறந்துவிட்டாள் என்று சொல்ல முடியாது. நாங்கள் அதிகாரப்பூர்வமாக தனியாக இப்போது பெரும் ஆபத்தில் நம் கர்த்தராகிய இயேசு கிறிஸ்துவின் பூமிக்கு திரும்ப ஊக்கமாய் பிரியமுள்ள சகோதர சகோதரிகள் பிரார்த்தனை. கடவுள் உன்னை ஆசீர்வதிப்பார் விக்டர்


ஸ்டாலினின் பாதுகாப்பை உறுதிப்படுத்த வேண்டும்- Dinamani ஸ்டாலினின் பாதுகாப்பை உறுதிப்படுத்த வேண்டும் By DIN | Published on : 10th January 2020 06:57 PM | அ+அ அ- | எங்களது தினமணி யுடியூப் சேனலில், சமீபத்திய செய்தி மற்றும் நிகழ்வுகளின் வீடியோக்களைப் பார்க்க, சப்ஸ்கிரைப் செய்ய இங்கே கிளிக் செய்யுங்கள்! சென்னை: சட்டப்பேரவை எதிா்கட்சித் தலைவா் மு.க.ஸ்டாலினின் பாதுகாப்பை உறுதிப்படுத்த வேண்டும் என அரசியல் கட்சித் தலைவா்கள் வலியுறுத்தியுள்ளனா். வைகோ (மதிமுக): தமிழக எதிா்க்கட்சித் தலைவா் மு.க.ஸ்டாலினுக்கு கொடுக்கப்பட்டு வந்த உயா்மட்ட ‘இஸட்’ பிரிவு பாதுகாப்பு விலக்கப்பட்டிருப்பது தவறான நடவடிக்கை. தமிழகத்தில் தந்தை பெரியாா், பேரறிஞா் அண்ணா லட்சியங்களுக்கு எதிராக, திராவிட இயக்கக் கோட்பாடுகளுக்கு எதிராக திட்டமிட்டுப் பரப்பப்படும் கருத்துகளுக்கு ஸ்டாலின் சரியான எதிா்ப்பைக் காட்டி வருகிறாா். மக்கள் செல்வாக்கு அவருக்கு அதிகரித்து வருகிறது. தமிழகத்தில் தந்தைப் பெரியாா் சிலை உள்ளிட்ட தலைவா்களின் சிலைகள் உடைப்பு போன்ற வன்முறை செயல்கள் தொடா்ந்து வருகின்றன. இத்தகைய சூழலில் ஸ்டாலினுக்கு ‘இஸட்’ பாதுகாப்பு விலக்கப்பட்டிருப்பது கண்டனத்துக்குரியது. அவருக்குப் பாதுகாப்பைத் தொடர வேண்டும். இரா.முத்தரசன் (இந்திய கம்யூனிஸ்ட்): தமிழகத்தில் பாதுகாப்பு பலவீனப்பட்டிருப்பதை குற்றச் சம்பவங்கள் வெளிப்படுத்துகின்றன. காவல்துறையினரை படுகொலை செய்யும் அளவுக்கு பயங்கரவாதச் சம்பவங்கள் நடைபெறும் சூழலில், தமிழக சட்டப்பேரவை எதிா்கட்சித் தலைவா் மு.க.ஸ்டாலினுக்கு பாதுகாப்பு உறுதி செய்யப்பட வேண்டும்.


text: இது இவ்ளோ லூசா இருக்கும்னு தெரியாம போச்சே.. கேப்டன் சென்டிமென்ட் பார்த்து சொதப்பி சமாளித்த கங்குலி! | BCCI president Ganguly wears a blazer which he got when made captain - myKhel Tamil » இது இவ்ளோ லூசா இருக்கும்னு தெரியாம போச்சே.. கேப்டன் சென்டிமென்ட் பார்த்து சொதப்பி சமாளித்த கங்குலி! இது இவ்ளோ லூசா இருக்கும்னு தெரியாம போச்சே.. கேப்டன் சென்டிமென்ட் பார்த்து சொதப்பி சமாளித்த கங்குலி! Published: Wednesday, October 23, 2019, 19:25 [IST] Sourav Ganguly wears his India blaze மும்பை : பிசிசிஐ தலைவராக அதிகாரபூர்வமாக பதவியேற்ற கங்குலி சென்டிமென்ட் பார்த்து அணிந்து வந்த கோட், லூசாக இருந்ததால், அது பற்றி விளக்கம் கொடுத்து சமாளித்தார். கங்குலி பிசிசிஐ-யின் 39வது தலைவராக பதவி ஏற்று சாதனை புரிந்தார். நீண்ட காலம் கழித்து பிசிசிஐ தலைவர் பதவியில் முன்னாள் கிரிக்கெட் வீரர் ஒருவர் அமர்ந்து இருப்பது முக்கியத்துவம் வாய்ந்த நிகழ்வாக பார்க்கப்படுகிறது. ராஜாவுக்குப் பின் பிசிசிஐ தலைவராகும் இளவரசர் கங்குலி.. 65 ஆண்டுகளுக்குப் பின் சாதனை! தலைமை பண்பு கங்குலி என்றாலே இந்திய அணியின் கேப்டனாக இருந்த போது அவர் காட்டிய தலைமை பண்பு மற்றும் மோசமாக இருந்த அணியை கட்டமைத்த விதம் தான் பலருக்கும் நினைவுக்கு வரும். பெங்கால் கிரிக்கெட் அதிகாரம் இந்திய அணியில் இருந்து விலகிய பின் சில ஆண்டுகளில் பெங்கால் கிரிக்கெட் அமைப்பின் பதவிகளில் இருந்த அவர், அதன் தலைவர் பதவியில் கடந்த ஐந்து ஆண்டுகளாக இருக்கிறார். தலைவர் ஆனார் இடையே பிசிசிஐ பதவிகளிலும் செயலாற்றினார். இந்த நிலையில், சுமார் மூன்று ஆண்டுகள் கழித்து நடந்த பிசிசிஐ தேர்தலில் தலைவர் பதவிக்கு போட்டியின்றி தேர்வு செய்யப்பட்டார் கங்குலி. காரணம் இது தான் இத்தனை பெரிய பதவியில் கங்குலி அமரும் நிலையில், இதற்கு மூல காரணமானது அவரது கேப்டன் பதவி தான். இன்று வரை கங்குலி என்றால் அடையாளம் காட்டுவதாக இருப்பது அது தான். சென்டிமென்ட் கோட் அணிந்தார் அந்த கேப்டன் பதவி தான் இன்று அவரை பிசிசிஐ தலைவராகவும் மாற்றி இருக்கிறது. இதை குறிக்கும் வகையில், தான் கேப்டனாக இருந்த போது தனக்கு வழங்கப்பட்ட இந்திய அணி கோட் ஒன்றை பிசிசிஐ தலைவர் ஆன பின் அணிந்தார் கங்குலி. ஆனால், அதில் சின்ன சொதப்பல் நடந்து விட்டது. 2000மாவது ஆண்டில் கங்குலிக்கு வழங்கப்பட்ட அந்த கோட் இப்போது அவருக்கு பெரிதாக இருந்துள்ளது. அதனால், கோட் அணிந்த பின் அது அவருக்கு அசௌகரியாக இருந்தது. பிசிசிஐ பொதுக் குழுவில் தலைவர் பதவி ஏற்ற பின் பத்திரிக்கையாளர் சந்திப்புக்கு வந்த கங்குலி, வேறு யாரும் அந்த கோட் பற்றி கேட்கும் முன்னர் தானாகவே விளக்கம் கூறி சமாளித்தார். லூசாக இருக்கு "நான் இந்த பிளேசரை இந்திய அணியின் கேப்டனாக இருந்த போது பெற்றேன். எனவே, அதை இன்று அணிந்து கொள்ளலாம் என்று நினைத்தேன். ஆனால், அது இவ்வளவு லூசாக இருக்கும் என்பதை உணரவில்லை" என்றார். தெளிவாக இருந்த கங்குலி சென்டிமென்ட் சொதப்பினாலும், பிசிசிஐ தலைவராக தான் என்ன செய்யப் போகிறோம் என்பதில் தெளிவாக இருந்தார் கங்குலி. ஊடகங்களால் கேட்கப்பட்ட கேள்விகளுக்கு யோசிக்காமல் பதில் அளித்து அசத்தினார். கேப்டன் விராட் கோலிக்கு தான் முழு ஆதரவு அளிப்பேன் என தெரிவித்த அவர் ஐசிசியிடம் இருந்து வர வேண்டிய பணத்தை மீட்பேன், பிசிசிஐ-யை என் வழியில் நான் வழிநடத்துவேன் என தெளிவாக, தீர்க்கமாக கூறினார் கங்குலி. just now அந்த ஆசை மட்டும் நிறைவேறாமல் போய்விட்டதே.. எஸ்.பி.பி மறைவால் கலங்கிய தினேஷ் கார்த்திக்.. உருக்கம் 32 min ago காலங்கள் கடந்து உங்கள் பாடல்கள் கேட்கும்.. வருத்தமாக உள்ளது.. எஸ்பிபி மரணம்.. ஸ்ரீகாந்த் இரங்கல் 1 hr ago தனியாக தொங்கிய அந்த கோட்.. அழுகையை கட்டுப்படுத்திய வீரர்கள்.. நேற்று நடந்த உறைய வைக்கும் சம்பவம்! 1 hr ago என்ன வாய் இது.. டபுள் மீனிங்கில் பேசிக்கிட்டு.. கவாஸ்கர் மீது பாய்ந்து பிறாண்டிய ரசிகர்கள்! News எஸ்பிபி: எப்படியாவது மீண்டுடுவார் என நம்பினோமே.. எல்லா பிரார்த்தனையும் வீணாகிடுச்சே: ரசிகர்கள் கதறல் BCCI president Ganguly wears a blazer which he got when made captain. But, the sentiment came with an issue that after the blazer is loose now.


‘கேரள பாணியில் கட்டப்பட்ட வீடு’


யோவான் : 18 1 : இயேசு இவைகளைச் சொன்னபின்பு, தம்முடைய சீஷருடனேகூட கெதரோன் என்னும் ஆற்றுக்கு அப்புறம் போனார்; அங்கே ஒரு தோட்டம் இருந்தது, அதிலே அவரும் அவருடைய சீஷரும் பிரவேசித்தார்கள். 2 : இயேசு தம்முடைய சீஷருடனேகூட அடிக்கடி அங்கே போயிருந்தபடியினால், அவரைக் காட்டிக்கொடுக்கிற யூதாசும் அந்த இடத்தை அறிந்திருந்தான். 3 : யூதாஸ் போர்ச்சேவகரின் கூட்டத்தையும் பிரதான ஆசாரியர் பரிசேயர் என்பவர்களால் அனுப்பப்பட்ட ஊழியக்காரரையும் கூட்டிக்கொண்டு, பந்தங்களோடும் தீவட்டிகளோடும் ஆயுதங்களோடும் அவ்விடத்திற்கு வந்தான். 4 : இயேசு தமக்கு நேரிடப்போகிற எல்லாவற்றையும் அறிந்து, எதிர்கொண்டுபோய், அவர்களை நோக்கி: யாரைத் தேடுகிறீர்கள் என்றார். 5 : அவருக்கு அவர்கள் பிரதியுத்தரமாக: நசரேயனாகிய இயேசுவைத் தேடுகிறோம் என்றார்கள். அதற்கு இயேசு: நான்தான் என்றார். அவரைக் காட்டிக்கொடுத்த யூதாசும் அவர்களுடனேகூட நின்றான். 6 : நான்தான் என்று அவர் அவர்களிடத்தில் சொன்னவுடனே, அவர்கள் பின்னிட்டுத் தரையிலே விழுந்தார்கள். 7 : அவர் மறுபடியும் அவர்களை நோக்கி: யாரைத் தேடுகிறீர்கள் என்று கேட்டார். அவர்கள்: நசரேயனாகிய இயேசுவைத் தேடுகிறோம் என்றார்கள். 8 : இயேசு பிரதியுத்தரமாக: நான்தானென்று உங்களுக்குச் சொன்னேனே; என்னைத் தேடுகிறதுண்டானால், இவர்களைப் போகவிடுங்கள் என்றார். 9 : நீர் எனக்குத் தந்தவர்களில் ஒருவனையும் நான் இழந்துபோகவில்லையென்று அவர் சொல்லிய வசனம் நிறைவேறத்தக்கதாக இப்படி நடந்தது. 10 : அப்பொழுது சீமோன்பேதுரு, தன்னிடத்திலிருந்த பட்டயத்தை உருவி, பிரதான ஆசாரியனுடைய வேலைக்காரனை வலதுகாதற வெட்டினான்; அந்த வேலைக்காரனுக்கு மல்குஸ் என்று பெயர். 11 : அப்பொழுது இயேசு பேதுருவை நோக்கி: உன் படடயத்தை உறையிலேபோடு; பிதா எனக்குக் கொடுத்த பாத்திரத்தில் நான் பானம்பண்ணாதிருப்பேனோ என்றார். 12 : அப்பொழுது போர்ச்சேவகரும், ஆயிரம் போர்ச்சேவகருக்குத் தலைவனும், யூதருடைய ஊழியக்காரரும் இயேசுவைப்பிடித்து, அவரைக் கட்டி, 13 : முதலாவது அவரை அன்னா என்பவனிடத்திற்குக் கொண்டுபோனார்கள்; அவன் அந்த வருஷத்துப் பிரதான ஆசாரியனாகிய காய்பாவுக்கு மாமனாயிருந்தான். 14 : ஜனங்களுக்காக ஒரே மனுஷன் சாகிறது நலமாயிருக்குமென்று யூதருக்கு ஆலோசனை சொன்னவன் இந்தக் காய்பாவே. 15 : சீமோன்பேதுருவும் வேறொரு சீஷனும் இயேசுவுக்குப் பின்சென்றார்கள். அந்தச் சீஷன் பிரதான ஆசாரியனுக்கு அறிமுகமானவனாயிருந்ததினால், இயேசுவுடனேகூடப் பிரதான ஆசாரியனுடைய அரமனைக்குள் பிரவேசித்தான். 16 : பேதுரு வாசலருகே வெளியே நின்றான். அப்பொழுது பிரதான ஆசாரியனுக்கு அறிமுகமானவனாயிருந்த மற்றச் சீஷன் வெளியே வந்து, வாசல்காக்கிறவர்களுடனே பேசி, பேதுருவை உள்ளே அழைத்துக்கொண்டுபோனான். 17 : அப்பொழுது வாசல்காக்கிற வேலைக்காரி பேதுருவை நோக்கி: நீயும் அந்த மனுஷனுடைய சீஷரில் ஒருவனல்லவா என்றாள். அவன்: நான் அல்ல என்றான். 18 : குளிர்காலமானபடியினாலே ஊழியக்காரரும் சேவகரும் கரிநெருப்புண்டாக்கி, நின்று, குளிர்காய்ந்துகொண்டிருந்தார்கள்; அவர்களுடனேகூடப் பேதுருவும் நின்று குளிர்காய்ந்துகொண்டிருந்தான். 19 : பிரதான ஆசாரியன் இயேசுவினிடத்தில் அவருடைய சீஷரைக்குறித்தும் போதகத்தைக்குறித்தும் விசாரித்தான். 20 : இயேசு அவனுக்குப் பிரதியுத்தரமாக: நான் வெளியரங்கமாய் உலகத்துடனே பேசினேன்; ஜெபஆலயங்களிலேயும் யூதர்களெல்லாரும் கூடிவருகிற தேவாலயத்திலேயும் எப்பொழுதும் உபதேசித்தேன்; அந்தரங்கத்திலே நான் ஒன்றும் பேசவில்லை. 21 : நீர் என்னிடத்தில் விசாரிக்கவேண்டியதென்ன? நான் சொன்னவைகளைக் கேட்டவர்களிடத்தில் விசாரியும்; நான் பேசினவைகளை அவர்கள் அறிந்திருக்கிறார்களே என்றார். 22 : இப்படி அவர் சொன்னபொழுது, சமீபத்தில் நின்ற சேவகரில் ஒருவன்: பிரதான ஆசாரியனுக்கு இப்படியா உத்தரவு சொல்லுகிறது என்று, இயேசுவை ஒரு அறை அறைந்தான். 23 : இயேசு அவனை நோக்கி: நான் தகாத விதமாய்ப் பேசினதுண்டானால், தகாததை ஒப்புவி; நான் தகுதியாய்ப் பேசினேனேயாகில், என்னை ஏன் அடிக்கிறாய் என்றார். 24 : பின்பு அன்னா என்பவன் பிரதான ஆசாரியனாகிய காய்பாவினிடத்திற்கு அவரைக் கட்டுண்டவராக அனுப்பினான். 25 : சீமோன்பேதுரு நின்று குளிர்காய்ந்துகொண்டிருந்தான். அப்பொழுது சிலர் அவனை நோக்கி: நீயும் அவனுடைய சீஷரில் ஒருவனல்லவா என்றார்கள். அவன்: நான் அல்ல என்று மறுதலித்தான். 26 : பிரதான ஆசாரியனுடைய வேலைக்காரரில் பேதுரு காதறவெட்டினவனுக்கு இனத்தானாகிய ஒருவன் அவனை நோக்கி: நான் உன்னை அவனுடனேகூடத் தோட்டத்திலே காணவில்லையா என்றான். 27 : அப்பொழுது பேதுரு மறுபடியும் மறுதலித்தான்; உடனே சேவல் கூவிற்று. 28 : அவர்கள் காய்பாவினிடத்திலிருந்து இயேசுவைத் தேசாதிபதியின் அரமனைக்குக் கொண்டுபோனார்கள்; அப்பொழுது விடியற்காலமாயிருந்தது. தீட்டுப்படாமல் பஸ்காவைப் புசிக்கத்தக்கதாக, அவர்கள் தேசாதிபதியின் அரமனைக்குள் பிரவேசியாதிருந்தார்கள். 29 : ஆதலால் பிலாத்து அவர்களிடத்தில் வெளியே வந்து: இந்த மனுஷன்மேல் என்ன குற்றஞ்சாட்டுகிறீர்கள் என்றான். 30 : அவர்கள் அவனுக்குப் பிரதியுத்தரமாக: இவன் குற்றவாளியாயிராவிட்டால், இவனை உம்மிடத்தில் ஒப்புக்கொடுக்கமாட்டோம் என்றார்கள். 31 : அப்பொழுது பிலாத்து அவர்களை நோக்கி: இவனை நீங்களே கொண்டுபோய், உங்கள் நியாயப்பிரமாணத்தின்படி நியாயந்தீருங்கள் என்றான். அதற்கு யூதர்கள்: ஒருவனையும் மரண ஆக்கினை செய்ய எங்களுக்கு அதிகாரமில்லை என்றார்கள். 32 : தாம் இன்னவிதமான மரணமாய் மரிக்கப்போகிறாரென்பதைக் குறித்து இயேசு குறிப்பாய்ச் சொல்லியிருந்த வார்த்தை நிறைவேறத்தக்கதாக இப்படிச் சொன்னார்கள். 33 : அப்பொழுது பிலாத்து மறுபடியும் அரமனைக்குள் பிரவேசித்து, இயேசுவை அழைத்து: நீ யூதருடைய ராஜாவா என்று கேட்டான். 34 : இயேசு அவனுக்குப் பிரதியுத்தரமாக: நீராய் இப்படிச் சொல்லுகிறீரோ? அல்லது மற்றவர்கள் என்னைக்குறித்து இப்படி உமக்குச் சொன்னார்களோ என்றார். 35 : பிலாத்து பிரதியுத்தரமாக: நான் யூதனா? உன் ஜனங்களும் பிரதான ஆசாரியரும் உன்னை என்னிடத்தில் ஒப்புக்கொடுத்தார்கள், நீ என்ன செய்தாய் என்றான். 36 : இயேசு பிரதியுத்தரமாக: என் ராஜ்யம் இவ்வுலகத்திற்குரியதல்ல, என் ராஜ்யம் இவ்வுலகத்திற்குரியதானால் நான் யூதரிடத்தில் ஒப்புக்கொடுக்கப்படாதபடிக்கு என் ஊழியக்காரர் போராடியிருப்பார்களே; இப்படியிருக்க என் ராஜ்யம் இவ்விடத்திற்குரியதல்ல என்றார். 37 : அப்பொழுது பிலாத்து அவரை நோக்கி: அப்படியானால் நீ ராஜாவோ என்றான். இயேசு பிரதியுத்தரமாக: நீர் சொல்லுகிறபடி நான் ராஜாதான்; சத்தியத்தைக்குறித்துச் சாட்சிகொடுக்க நான் பிறந்தேன், இதற்காகவே இந்த உலகத்தில் வந்தேன்; சத்தியவான் எவனும் என் சத்தம் கேட்கிறான் என்றார். 38 : அதற்குப் பிலாத்து: சத்தியமாவது என்ன என்றான். மறுபடியும் அவன் யூதர்களிடத்தில் வெளியே வந்து: நான் அவனிடத்தில் ஒரு குற்றமும் காணேன். 39 : பஸ்காபண்டிகையில் நான் உங்களுக்கு ஒருவனை விடுதலைபண்ணுகிற வழக்கமுண்டே; ஆகையால் யூதருடைய ராஜாவை நான் உங்களுக்காக விடுதலைபண்ண உங்களுக்கு மனதுண்டா என்றான். 40 : அப்பொழுது: அவர்களெல்லாரும் இவனையல்ல, பரபாசை விடுதலைபண்ண வேண்டும் என்று மறுபடியும் சத்தமிட்டார்கள்; அந்தப் பரபாசென்பவன் கள்ளனாயிருந்தான்.


text: அபுதாபி (Abu Dhabi) என்னும் பெயர் ஐக்கிய அரபு அமீரகம் என்ற நாட்டில் உள்ள ஏழு அமீரகங்களில் மிகப்பெரிய அமீரகத்துக்கும், அந்த அமீரகத்தின் தலை நகரத்துக்கும் வழங்கிவரும் பொதுப் பெயராகும். அபுதாபி நகரமானது குறிப்பிட்ட அபுதாபி அமீரகத்துக்கு மட்டுமன்றி, முழு நாட்டுக்குமே தலைநகரமாகவும் விளங்குகின்றது. இவை பற்றித் தனித்தனியாக அறியப் பின்வரும் பக்கங்களுக்குச் செல்லவும். அபுதாபி அமீரகம் அபுதாபி நகரம்


நுளம்புச் சுருளொன்று 75-137 சிகரெட்டுகளுக்கு சமமானது | Virakesari.lk நுளம்புச் சுருளொன்று 75-137 சிகரெட்டுகளுக்கு சமமானது Published by Mayuri on 2016-06-20 16:32:53 நுளம்புச் சுருளொன்றின் மூலம் வெளிவரும் புகையின் அளவானது 75-137 சிகரெட்டுகளின் புகைக்கு சமமானதென அறிக்கைகளின் மூலம் தெரியவந்துள்ளது. இலங்கையில் வீதி வாகனங்கள் மற்றும் தொழிற்சாலைகளினால் ஏற்படும் வெளிப்புற காற்று மாசடைவை விட வீடுகள் மற்றும் வாகனங்களின் உட்புறத்தில் அதிக காற்று மாசடைவதாக (indoor air pollution) புதிய ஆய்வுகளின் மூலம் கண்டுபிடிக்கப்பட்டுள்ளது. இதேவேளை, விறகடுப்பு, நுளம்புச் சுருள், வாசணை திரவியங்கள், சாம்பராணி, கற்பூரம் முதலியவை வீட்டில் உபயோகிப்பதனாலேயே காற்று அதிகமாக மாசடைவதாக ஆய்வுகளின் மூலம் தெரியவந்துள்ளது. குறித்த புகையின் காரணமாக ஒரு வருடத்தில் 43 இலட்ச உலக மக்கள் பாதிக்கப்படுவதாக உலக சுகாதார நிறுவனம் தெரிவித்துள்ளதுடன் இதில் சிறு குழந்தைகளும் பெண்களுமே அதிகம் காணப்படுவதாக தெரிவித்துள்ளது. சிகரெட்டுக்கள் உலக சுகாதார நிறுவனம் குழந்தை ஆய்வு தொழிற்சாலை


வேறு மொழிகள் | தமிழ்ப் பகுதி | ஆங்கிலப் பகுதி கம்யூனிஸ்டுக் கட்சி அறிக்கை (கார்ல் மார்க்ஸ், ஃபிரெடெரிக் ஏங்கெல்ஸ்) தமிழாக்கம்: மு.சிவலிங்கம் அத்தியாயம்-4 தற்போதுள்ள பல்வேறு எதிர்க்கட்சிகள் குறித்துக் கம்யூனிஸ்டுகளின் நிலைபாடு இங்கிலாந்திலுள்ள சாசனவாதிகள், அமெரிக்காவிலுள்ள விவசாயச் சீர்திருத்தவாதிகள் ஆகியோரின் இயக்கங்களையொத்த, தற்போது நிலவும் தொழிலாளி வர்க்கக் கட்சிகளுடன் கம்யூனிஸ்டுகளின் உறவுநிலை குறித்து [இந்நூலின்] இரண்டாவது பிரிவு தெளிவுபடுத்தியுள்ளது. கம்யூனிஸ்டுகள், தொழிலாளி வர்க்கத்தின் உடனடி லட்சியங்களை எய்திடவும், அவ்வப்போதைய நலன்களை நிறைவேற்றிக் கொள்ளவும் போராடுகிறார்கள். ஆனாலும், நிகழ்கால இயக்கத்திலேயே அந்த இயக்கத்தின் எதிர்காலத்தைப் பிரதிநிதித்துவப்படுத்துகின்றனர்; இயக்கத்தின் எதிர்காலம் குறித்து அக்கறை எடுத்துக் கொள்கின்றனர். ஃபிரான்சில் கம்யூனிஸ்டுகள் பழமைவாத, தீவிரவாத முதலாளித்துவ வர்க்கத்தினருக்கு எதிராகச் சமூக-ஜனநாயகவாதிகளுடன்[ஏ12] கூட்டுச் சேர்ந்துகொள்கின்றனர். என்றாலும், மாபெரும் புரட்சியிலிருந்து பாரம்பரியமாகப் பெறப்பட்டு வந்துள்ள சொற்கோவைகள், பிரமைகள் குறித்து ஒரு விமர்சன நிலைபாட்டை மேற்கொள்ளும் உரிமையை விட்டுவிடாமல் தம் கையில் வைத்துள்ளனர். [ஏ12] அக்காலத்தில் பாராளுமன்றத்தில் லெத்ரு-ரொலேனும்[48], இலக்கிய உலகில் லூயீ பிளாங்க்கும்[49], தினசரிப் பத்திரிக்கை ஊடகத்தில் சீர்திருத்தம் (Reforme) என்னும் பத்திரிகையும் பிரதிநிதித்துவப்படுத்திய கட்சி இது. சமூக-ஜனநாயகம் என்ற பெயரைப் பொறுத்தவரை அப்பெயரைக் கண்டுபிடித்தவர்களுக்கு, ஜனநாயகக் கட்சி அல்லது குடியரசுக் கட்சியின், கூடக்குறைய சோஷலிச சாயம் பூசப்பட்ட ஒரு பிரிவு என்பதையே குறித்தது. [1888-ஆம் ஆண்டின் ஆங்கிலப் பதிப்புக்கு ஏங்கெல்ஸ் எழுதிய குறிப்பு]. ஃபிரான்சில் அக்காலத்தில் தன்னைத்தானே சமூக-ஜனநாயகக் கட்சி என்று அழைத்துக் கொண்ட இக்கட்சியை, அரசியல் வாழ்வில் லெத்ரு-ரொலேனும், இலக்கியத்தில் லுயீ பிளாங்க்கும் பிரதிநிதித்துவப்படுத்தினர். இவ்வாறு, அக்கட்சி இந்நாளைய ஜெர்மன் சமூக-ஜனநாயகத்திலிருந்து அளவிட முடியாத அளவுக்கு வேறுபட்டிருந்தது. [1890-ஆம் ஆண்டின் ஜெர்மானியப் பதிப்புக்கு ஏங்கெல்ஸ் எழுதிய குறிப்பு]. சுவிட்ஸர்லாந்தில், தீவிரக் கொள்கையினரைக் (Radicals) கம்யூனிஸ்டுகள் ஆதரிக்கின்றனர். ஆனால், அதே வேளையில், தீவிரக் கொள்கையினரின் கட்சி, ஒருபாதி ஃபிரெஞ்சு நாட்டில் உள்ளது போன்ற ஜனநாயக சோஷலிஸ்டுகளையும், மறுபாதி தீவிரக் கொள்கையுடைய முதலாளித்துவ வர்க்கத்தாரையும் கொண்ட, ஒன்றுக்கொன்று பகைமை பாராட்டும் கூறுகளால் ஆனது என்பதைக் கம்யூனிஸ்டுகள் காணத் தவறவில்லை. போலந்தில், தேச விடுதலைக்கு விவசாயப் புரட்சியே தலையாய நிபந்தனை என்பதை வலியுறுத்தும் கட்சியைக் கம்யூனிஸ்டுகள் ஆதரிக்கின்றனர். 1846-இல் கிராக்கவ் (Cracow) எழுச்சிக்குத்[50] தூண்டுகோலாக இருந்த கட்சி அது. ஜெர்மனியில், எதேச்சாதிகார முடியாட்சியையும், நிலப்பிரபுத்துவப் பண்ணை உடைமையாளர்களையும் (feudal squirearchy), [நகர்ப்புறப் பிற்போக்குவாதக்] குட்டி முதலாளித்துவப் பிரிவினரையும் (petty bourgeoisie)[51] எதிர்த்து முதலாளித்துவ வர்க்கம் புரட்சிகரமான முறையில் செயல்படும் போதெல்லாம், கம்யூனிஸ்டுகள் முதலாளித்துவ வர்க்கத்துடன் சேர்ந்துநின்று போராடுகின்றனர். ஆனால், முதலாளித்துவ வர்க்கத்துக்கும் பாட்டாளி வர்க்கத்துக்கும் இடையேயான தீராப் பகைமையைச் சாத்தியமான அளவுக்குத் தெளிவாக உணரும்படி, தொழிலாளி வர்க்கத்துக்கு அறிவு புகட்டுவதைக் கம்யூனிஸ்டுகள் எந்தவொரு சூழலிலும் ஒருபோதும் நிறுத்தவில்லை. காரணம், முதலாளித்துவ வர்க்கம் தன் மேலாதிக்கத்துடன்கூடவே தவிர்க்க முடியாதபடி புகுத்த வேண்டியிருக்கும் சமூக, அரசியல் நிலைமைகளை, ஜெர்மானியத் தொழிலாளர்கள் அப்படியே முதலாளித்துவ வர்க்கத்துக்கு எதிரான ஆயுதங்களாகப் பயன்படுத்தக்கூடும். மேலும், ஜெர்மனியில் பிற்போக்கு வர்க்கங்களின் வீழ்ச்சிக்குப் பிறகு, அதே முதலாளித்துவ வர்க்கத்துக்கு எதிரான போராட்டம் உடனடியாகத் தொடங்கக்கூடும். கம்யூனிஸ்டுகள் முதன்மையாக ஜெர்மனியிடம் தங்கள் கவனத்தைத் திருப்புகின்றனர். காரணம், ஜெர்மனியில் ஒரு முதலாளித்துவப் புரட்சி நடைபெறும் தறுவாயில் உள்ளது. ஐரோப்பிய நாகரிகம் மிகவும் முன்னேறியுள்ள நிலைமைகளின் சூழலில் அது நடத்தப்பட வேண்டியுள்ளது. பதினேழாம் நூற்றாண்டில் இங்கிலாந்திலும், பதினெட்டாம் நூற்றாண்டில் ஃபிரான்சிலும் இருந்த பாட்டாளி வர்க்கத்தையெல்லாம்விட மிக அதிக வளர்ச்சிபெற்ற ஒரு பாட்டாளி வர்க்கம் அதை நடத்தவுள்ளது. மேலும், ஜெர்மனியில் நடைபெறப்போகும் முதலாளித்துவப் புரட்சி, உடனடியாக அதனைப் பின்தொடரப்போகும் ஒரு பாட்டாளி வர்க்கப் புரட்சிக்கான முன்னோடியாகவே இருக்கப் போகிறது என்பதும் காரணமாகும். சுருங்கக் கூறின், கம்யூனிஸ்டுகள் எங்கும் தற்போதுள்ள சமூக, அரசியல் அமைப்பு முறைகளுக்கு எதிரான புரட்சிகர இயக்கம் ஒவ்வொன்றையும் ஆதரிக்கின்றனர். இந்த இயக்கங்கள் அனைத்திலும், அவை ஒவ்வொன்றின் தலையாய பிரச்சினையாகச் சொத்துடைமைப் பிரச்சினையை கம்யூனிஸ்டுகள் முன்னிலைக்குக் கொண்டு வருகின்றனர். அந்த நேரத்தில் அது எந்த அளவுக்கு வளர்ச்சி பெற்றுள்ளது என்பதைப் பொருட்படுத்துவதில்லை. முடிவாக, அனைத்து நாடுகளின் ஜனநாயகக் கட்சிகளுடைய ஐக்கியத்துக்காகவும், உடன்பாட்டுக்காகவும் கம்யூனிஸ்டுகள் பாடுபடுகின்றனர். கம்யூனிஸ்டுகள் தங்கள் கருத்துக்களையும் நோக்கங்களையும் மூடிமறைப்பதை இழிவாகக் கருதுகின்றனர். இன்றுள்ள சமூக நிலைமைகள் அனைத்தையும் பலவந்தமாக வீழ்த்தினால் மட்டுமே தம் இலட்சியங்களை அடைய முடியும் என்பதைக் கம்யூனிஸ்டுகள் வெளிப்படையாக அறிவிக்கின்றனர். கம்யூனிசப் புரட்சியைக் கண்டு ஆளும் வர்க்கங்கள் அஞ்சி நடுங்கட்டும். பாட்டாளிகளிடம் இழப்பதற்கு ஏதுமில்லை, அவர்தம் அடிமைச் சங்கிலிகளைத் தவிர. அவர்கள் வெல்வதற்கோ ஓர் உலகம் இருக்கிறது. உலகத் தொழிலாளர்களே, ஒன்றுசேருங்கள்![52] (அத்தியாயம்-4 முற்றும்) (நூல் முற்றும்) அடிக் குறிப்புகள் [அடிக்குறிப்பைப் படித்து முடித்தபின், அடிக்குறிப்பு எண்மீது சொடுக்கி, நூலின் உரைப்பகுதியை விட்ட இடத்திலிருந்து தொடர்ந்து படிக்கலாம்.] [48] லெத்ரூ-ரொலேன் (Ledru Rollen, 1807-1874): அலெக்ஸாந்தர் ஓகுஸ்ட் லெத்ரூ-ரொலேன் என்பது இவரது முழுப்பெயர். ஃபிரஞ்சுக் கட்டுரையாளர். அரசியல்வாதி. குட்டி முதலாளித்துவ ஜனநாயகவாதிகளின் தலைவர்களுள் ஒருவர். சீர்திருத்தம் (La Reforme) செய்தித்தாளின் ஆசிரியர். 1848-இல் அரசாங்கத்தின் உறுப்பினராக இருந்தார். [49] லூயி பிளாங்க் (Louis Plank, 1811-1882): ஃபிரெஞ்சுக் குட்டி முதலாளித்துவ சோஷலிஸ்டு. வரலாற்று ஆசிரியர். 1848-49 புரட்சியில் தீவிரப் பங்காற்றியவர். முதலாளித்துவ வர்க்கத்தினருடன் சமரசம் செய்துகொள்வதை ஆதரித்தார். [50] கிராக்கவ் எழுச்சி: போலந்துப் பிரதேசங்களில் தேச சுதந்திரம் பெறுவதற்காக 1846 பிப்ரவரியில் ஆயுதமேந்திய எழுச்சி நடைபெற்றது. போலந்தின் புரட்சிகர ஜனநாயகவாதிகள் இந்த எழுச்சியை முன்னின்று நடத்தினர். உயர்குடியினரின் ஒரு பகுதியினர் புரிந்த துரோகத்தால் இந்தப் புரட்சி எழுச்சி பொதுவாகத் தோல்வியுற்ற போதிலும், 1815-ஆம் ஆண்டுதொட்டு ஆஸ்திரியா, ருஷ்யா, பிரஷ்யா ஆகிய நாடுகளின் கூட்டு ஆதிக்கத்தில் இருந்துவந்த கிராக்கவ்வில் மட்டும் 1846 பிப்ரவரி 22-இல் புரட்சியாளர்கள் வெற்றியடைந்து தேசிய அரசாங்கத்தை நிறுவினர். நிலப்பிரபுக்களுக்கு கட்டாயமாகச் செய்யப்பட்டுவந்த சேவைகளை ரத்து செய்து அறிக்கை வெளியிட்டனர். ஆனால், கிராக்கவ் எழுச்சி 1846 மார்ச் தொடக்கத்தில் நசுக்கப்பட்டது. 1846 நவம்பரில் ஆஸ்திரியா, பிரஷ்யா, ருஷ்யா ஆகிய நாடுகள் ஓர் உடன்படிக்கை செய்துகொண்டன. இதன்படி கிராக்கவ் ஆஸ்திரியப் பேரரசில் இணைக்கப்பட்டது. [51] குட்டி முதலாளித்துவப் பிரிவினர்: ஆங்கிலப் பதிப்பில் petty bourgeoisie என்று குறிப்பிடப்பட்டாலும், ஜெர்மன் மூலத்தில் மார்க்ஸ், ஏங்கெல்ஸ் பயன்படுத்திய சொல் Kleinburgerei என்பதாகும். நகர்ப்புறக் குட்டி முதலாளித்துவ வர்க்கத்தின் பிற்போக்குப் பிரிவினரைக் குறிக்கவே இச்சொல்லைப் பயன்படுத்தினர். [52] கம்யூனிஸ்டு அறிக்கையின் முத்தாய்ப்பான இந்தப் புகழ்பெற்ற முழக்கம், ஜெர்மானிய மூலத்தில், “Proletarier aller Länder, vereinigt euch!” என்று காணப்படுகிறது. இதன் சரியான ஆங்கில மொழிபெயர்ப்பு, “Proletarians of all countries, Unite!” என அமையும். எனவே, தமிழில், “அனைத்து நாட்டுப் பாட்டாளிகளே, ஒன்றுசேருங்கள்!” என்று கூறுவதே சரியாக இருக்கும். ஆனால், ஏங்கெல்ஸின் மேற்பார்வையில் வெளியான ஆங்கிலப் பதிப்பில், “Working men of all countries, Unite!” என்று இடம்பெற்றுள்ளது. இதனைத் தமிழில், “அனைத்து நாட்டுத் தொழிலாளர்களே, ஒன்றுசேருங்கள்!” என்று கூறலாம். எனினும், “உலகத் தொழிலாளர்களே, ஒன்றுசேருங்கள்!” என்னும் முழக்கமே அன்றுமுதல் இன்றுவரை நிலைபெற்றுவிட்டது என்பதால், இம்மொழியாக்கத்திலும் அவ்வாறே இடம்பெற்றுள்ளது. (அத்தியாயம்-4 அடிக்குறிப்புகள் முற்றும்) (நூல் முற்றும்)


text: பட்டினப்பாலை (Pattinappalai) என்பது சங்ககாலத்துத் தமிழ் நூல் தொகுப்பான பத்துப்பாட்டில் அடங்கிய ஒரு நூல் . பெரும்பாணாற்றுப்படை என்னும் நூலைப் பாடிய கடியலூர் உருத்திரங்கண்ணனார் என்னும் புலவரே இதனையும் இயற்றியுள்ளார். பண்டைய சோழ நாட்டின் சிறப்பு, சோழ நாட்டின் தலைநகரான காவிரிப்பூம்பட்டினத்தின் சிறப்பு,அதன் செல்வ வளம், கரிகாலனுடைய வீரச்செயல்கள், மக்கள் வாழ்க்கை முறை ஆகியவற்றை எடுத்து இயம்பும் இப் பாடல் 301 அடிகளால் அமைந்துள்ளது. இப் பாடலில் சோழ மன்னன் கரிகால் பெருவளத்தானின் பெருமைகளை எடுத்துக்கூறுகிறார் புலவர். கரிகால் சோழன் திரைக்கடலில் நாவாய்கள் பல செலுத்தி, சுங்க முறையை ஏற்படுத்தி, வெளிநாடுகளுடன் வாணிபத்தொடர்பு ஏற்படுத்தி தமிழகத்திற்கு உலகப்புகழை ஏற்படுத்தியவன். அவன் ஆண்ட சோழப் பேரரசின் தலைநகரமாக விளங்கியது காவிரிப்பூம்பட்டினம். கரிகால் சோழனுடைய காவிரிப்பூம்பட்டினத்தின் பெருஞ்சிறப்பைச் சொல்வதே பட்டினப்பாலை ஆகும். நூலின் சிறப்பு சங்க நூலாகிய பத்துப்பாட்டு வரிசையில் ஒன்பதாவது பாட்டு பட்டினப்பாலையாகும். பட்டினப்பாலையின் செய்யுள்கள் இடையிடையே வஞ்சிப்பாவின் அடிகள் விரவி இருந்தாலும் ஆசிரியப்பாவால் இயன்றவை. பட்டினம் துறைமுகத்தை ஒட்டியுள்ள பெரு நகரங்கள் பட்டினம் என அழைக்கப்பட்டன. காவிரிப்பூம்பட்டினம் சோழ நாட்டின் பழம்பெரும் நகரமாகும். தலைநகரமாக விளங்கிய துறைமுகப்பட்டினம். இது தமிழகத்தில், மயிலாடுதுறை மாவட்டத்தில் கீழ்க்கோடியிலே காவிரி நதி கடலோடு கலக்கும் இடத்தில் உள்ளது. இப்போது இது ஒரு சிறிய ஊராகும். ஏறக்குறைய ஆயிரத்தைந்நூறு ஆண்டுகளுக்கு முன் இந்த நகரம் கடலிலே மூழ்கி விட்டதாகச் சொல்லப்படுகிறது. ஐம்பெருங்காப்பியங்களிலே ஒன்றான மணிமேகலையில் காவிரிப்பூம்பட்டினம் கடலில் மூழ்கிய செய்தி காணப்படுகிறது. பாலை பாலை என்பது பாலைத்திணை ஆகும். பிரிவைப் பற்றிக் கூறுவது பாலைத்திணையாகும். கணவன் தன் மனைவியை விட்டுப் பிரிந்து போவது - அல்லது பிரிந்து போக நினைப்பது - அல்லது பிரிந்து போக வேண்டுமே என நினைத்து வருந்துவது இவை பாலைத்திணையின்கண் அடங்கும். கணவன் தான் பொருள் தேடப் பிரிந்து செல்வதைத் தன் மனைவிக்கு அறிவிப்பதும், அதை அவள் தடுப்பதும் பாலைத் திணையில் அடங்கும். பட்டினப்பாலை என்பது பட்டினம்- பாலை என்ற இரு சொற்களைக் கொண்ட தொடர். "பட்டினத்தின் சிறப்பைக் கூறிப் பிரிவின் துன்பத்தை உணர்த்துவது" என்பது இதன் பொருளாகும். பாட்டின் அமைப்பு பொருள் தேடப் பிரிந்து செல்ல நினைக்கின்றான் தலைவன். பிரிந்து சென்றால் தன் காதலியின் நிலை என்ன அகும்? அவள் தன் பிரிவைப் பொறுப்பாளா? தான் திரும்பும் வரை அவள் உயிர்கொண்டு உறைவாளா? என்ற ஐயம் அவன் உள்ளத்திலே எழுந்து அவனை வாட்டுகின்றன. பிரிந்து சென்றால் தானும் மன அமைதியோடு சென்ற இடத்தில் செயலாற்ற முடியாது. வேதனைதான் மிஞ்சும்; வேதனையோடு செய்யும் செயலில் வெற்றிகாண முடியாது. ஆகையால் பிரிவு காதலிக்குத் துன்பம் தருவதோடு தனக்கும் துன்பத்தைத் தரும் என நினைக்கிறான் இதனால் " நான் பிரிந்து செல்ல நினைக்கும் காட்டு மார்க்கம், கரிகாற்சோழன் தன் பகைவர்களின் மேல் வீசிய வேல்படையைக் காட்டினும் கொடுமையானது. என்காதலியின் மெல்லிய தோள்கள் அந்தக் கரிகாற்சோழனுடைய செங்கோலைக் காட்டினும் குளிர்ச்சியைத் ( நன்மையை, இன்பத்தை)தருவன. ஆதலால் நீங்காத சிறப்பினையுடைய காவிரிப்பூம்பட்டினமே கிடைப்பதாஇருந்தாலும் கூட என் காதலியை விட்டுப் பிரிந்து வரமாட்டேன். என் மனமே! பிரிந்து போகவேண்டும் என எண்ணுவதை மறந்துவிடு". என்ற முடிவுக்கு வருகிறான். இதுவே பட்டினப்பாலையின் அகப்பொருள் கருத்தாகும். இதனை " திருமாவளவன் தெவ்வர்க்கு ஓங்கிய வேலினும் வெய்ய கானம்; அவன், கோலினும் தண்ணிய தடம்மெல் தோளே. முட்டாச் சிறப்பின் பட்டினம் பெறினும் வாரிரும் கூந்தல் வயங்கிழை ஒழிய வாரேன் வாழிய நெஞ்சே." என்று வரும் பட்டினப்பலை அடிகளால் அறியலம். நூலின் பொருள் காவிரியாற்றின் சிறப்பு; சோழநாட்டின் நிலவளம்; காவிரிப்பூம்பட்டினத்தின் சுற்றுப்புறங்களின் செழிப்பு; காவிரித்துறையின் காட்சி; செம்படவர்களின் வாழ்க்கை; பொழுதுபோக்கு இவைகளை இந்நூல் விரிவாகக் கூறுகிறது. காவிரிப்பூம்பட்டினத்திலே அக்காலத்தில் நடைபெற்ற வாணிகம்; அந்நகரத்திலே குவிந்திருந்த செல்வங்கள்; அங்கு நடைபெற்ற ஏற்றுமதி இறக்குமதி வாணிகம்; வாணிகர்களின் நடுவுநிலைமை; பண்டங்களைப் பாதுகாக்கும் முறை இவைகளையெல்லாம் இந்நூலிலே காணலாம். இந்த நகரத்தின் தலைவனான கரிகாற்சோழனின் பெருமை, வீரம், கொடை முதலியவற்றையும் இந்நூல் எடுத்துரைக்கிறது. இந்நூல் பாலைத்திணை என்னும் அகப்பொருளைப் பற்றியதாயினும் புறப்பொருள் செய்திகளே இதில் மிகுதியாகக் காணப்படுகின்றன. கரிகாற்சோழன் பட்டினப்பாலையில் குறிப்பிட்டிருக்கும் கரிகாற்சோழன் இரண்டாயிரம் ஆண்டுகளுக்கு முன்னே வாழ்ந்தவன். காவிரிப் பூம்பட்டினமே இவனுடைய தலைநகரமாக இருந்தது. இவன் இளைஞனாய் இருந்தபோது பகைவரால் சிறை பிடிக்கப்பட்டு சிறையில் அடைக்கப்பட்டான்.எப்படியோ சிறைலிருந்து தப்பித் தனக்குரிய அரசாட்சியையும் கைப்பற்றினான். பிறகு தன் பகைவர்களின் மேல் படை திரட்டிச் சென்று அவர்களையெல்லாம் வீழ்த்தி வெற்றிபெற்றான். இச்செய்தி பட்டினப்பாலையின் இறுதியில் கூறப்பட்டுள்ளது. இவனைப் பற்றி மேலும் பழமொழி, பொருநராற்றுப்படை, புறநானூறு, சிலப்பதிகாரம் போன்றவற்றில் பல செய்திகள் காணக்கிடைக்கின்றன. கரிகால் சோழன் சிறுவனாய் இருந்த போது அவனைக் கொல்ல பகைவர்கள் சூழ்ச்சி செய்து அவரிருந்த இல்லத்திற்குத் தீ வைக்க அஞ்சாமல் தீயினின்றும் வெளிவந்து தப்பித்துக்கொண்டான். அவன் தீயிலிருந்து வெளிவரும் போது அவனுடைய கால் தீப்பட்டுக் கரிந்து போனதால் கரிகால்சோழன் என்று பெயர் வந்தது. இவன் வெண்ணி என்னும் ஊரின் பக்கத்திலிருந்த போர்க்களத்தில் சேரமான் பெருஞ்சேரலாதன் என்பவனோடு போர் செய்து வென்றான். அப்பாேது அதே போர்க்களத்தில் சேரலாதனுக்குத் துணையாக வந்த பாண்டியனையும் எதிர்த்துப் போர் செய்து வென்றான். ஆகவே பாண்டியன், சேரன் இருவரையும் வென்றவன் இவன். இவன் இமயம் வரை படையெடுத்துச் சென்றான். இடையிட்ட மன்னர்களை எல்லாம் வென்று இமயத்தில் புலிக்கொடியையும் நாட்டினான். இவன் இளையோனாய் இருந்த போது நரை முடித்து நீதி கூறிய கதையும் வழங்குகிறது. கரிகால் சோழன் தமிழன்பன். தமிழ்ப்புலவர்களை ஆதரித்தவன். இரும்பிடர்த்தலையார் என்னும் புலவர் இவனது தாய்மாமன். பட்டினப்பாலையைப் பாடிய உருத்திரன்கண்ணனாருக்குப் பதினாறு நூறாயிரம் ( 16,00,000-16 லட்சம்) கழஞ்சு (பொன்) பரிசளித்தான் என்ற செய்தி இவனுடைய தமிழ்ப்பற்றை விளக்குவதாகும். இதை உற்றுநோக்கினால் 188 அடிகளுக்கு 16,00,0000 கழஞ்சு பொன் என்றால் ஒரு அடிக்கு 8,510.6 களஞ்சு பொன் கொடுத்தான் என்பதை அறிய முடிகிறது. ஆசிரியர் வரலாறு பட்டினப்பாலையை இயற்றிய ஆசிரியர் கடியலூர் உருத்திரங்கண்ணனார் ஆவார். பத்துப்பாட்டில் உள்ள பெரும்பாணாற்றுப்படை என்ற நூலினையும் இவர்தான் இயற்றியுள்ளார். பெரும்பாணாற்றுப்படை தொண்டைமான் இளந்திரையன் என்னும் அரசன் மீது பாடப்பட்டது. பட்டினப்பாலை கரிகால்சோழன் மீது பாடப்பட்டது. ஆகவே இவர் கரிகாலன், இளந்திரையன் என்ற இரண்டு மன்னர்களின் அன்புக்குரியவராக வாழ்ந்தார் என்பதை அறியலாம். இவரின் வரலாற்றினை அறிவதற்கான சான்று எதுவும் இல்லை. கடியலூர் என்பதை இவர் பிறந்த ஊராகக் கருதுகின்றனர். இவ்வூர் எதுவெனத் தெரியவில்லை. இவர் தொண்டைமானையும், சோழனையும் பாடியிருப்பதால் இந்த ஊர் சோழ நாட்டிலோ, தொண்டை நாட்டிலோதான் இருந்திருக்க வேண்டும் என்று எண்ணுகின்றனர். இவர் கூறியிருக்கும் இயற்கை நிகழ்ச்சிகளும் உவமைகளும் அக்கால காவிரிப்பூம்பட்டினத்தை நம் மனக்கண்ணால் படம் பிடித்துக் காட்டுவது போல் அமைந்துள்ளது. தமிழ்நாட்டின் பெருமை, தமிழர் நாகரிகத்தின் உயர்வு, தமிழர்களின் வீரம், பண்பாடு இவையெல்லாம் இந்தப் பட்டினப்பாலையில் காணலாம். பத்துப்பாட்டில் உள்ள நூல்களில் இரண்டு நூல்கள் இவருடைய படைப்புகள் (பெரும்பாணாற்றுப்படை 500 அடிகள் பட்டினப்பாலை 301 அடிகள்) ஆகும். உசாத்துணை பட்டினப்பாலை ஆராய்ச்சி உரை. சாமி சிதம்பரனார். இலக்கிய நிலையம். இரண்டாம் பதிப்பு. 1973. இவற்றையும் பார்க்கவும் சங்க இலக்கியம் ஏனைய பத்துப்பாட்டு நூல்கள் திருமுருகாற்றுப்படை பொருநராற்றுப்படை பெரும்பாணாற்றுப்படை சிறுபாணாற்றுப்படை முல்லைப்பாட்டு நெடுநல்வாடை மதுரைக் காஞ்சி குறிஞ்சிப் பாட்டு மலைபடுகடாம் பத்துப்பாட்டு


text: திருநெல்வேலி:தமிழக உயர் கல்வித் துறை அமைச்சர பழனியப்பன் நெல்லைக்கு இன்று (10ம் தேதி) வருகிறார். மதுரையில் இன்று (10ம் தேதி) மதியம் 12.30 மணிக்கு ராஜா முத்தையா மன்றத்தில் அன்னை தெரசா பல்கலைக் கழக 21வது பட்டமளிப்பு விழா நடக்கிறது. இதில் தமிழக கவர்னர் ரோசையா பங்கேற்று பல்கலை., மாணவிகளுக்கு பட்டங்களையும், சான்றிதழ்களையும் வழங்குகிறார். உயர் கல்வித் துறை அமைச்சர் பழனியப்பன் மற்றும் முக்கிய அதிகாரிகள் பலர் பங்கேற்கின்றனர். தொடர்ந்து இன்று இரவில் வண்ணார்பேட்டை சுற்றுலா விருந்தினர் மாளிகையில் உயர் கல்வித் துறை அமைச்சர் தங்குகிறார். நாளை (11ம் தேதி) காலை 11 மணிக்கு நெல்லை மனோன்மணியம் சுந்தரனார் பல்கலைக் கழகத்தில் பட்டமளிப்பு விழா நடக்கிறது. இதில் தமிழக கவர்னர் ரோசையா பங்கேற்று பட்டங்களை வழங்கி பட்டமளிப்பு உரை நிகழ்த்துகிறார். இதில் உயர் கல்வித் துறை அமைச்சர் பழனியப்பன் பங்கேற்று பின்னர் தூத்துக்குடி விமான நிலையத்தில் இருந்து சென்னைக்கு புறப்பட்டு செல்கிறார்.


"பட்டுப்பாதை:தொடக்கப்பகுதி மற்றும் தியன் ஷான் இடைவழியிலுள்ள பாதை தொடரமைப்பு" உலக மரபுச் செல்வப் பட்டியலில் சேர்வதற்கான விண்ணப்பம், ஜூன் 22ஆம் நாள் கத்தாரின் தோஹா நகரில் துவங்கிய 38வது உலக மரபுச் செல்வ மாநாட்டில் வாக்கெடுப்பு மூலம் ஏற்றுக்கொள்ளப்பட்டது. இதன் மூலம் சீனா, கிர்கிஸ்தான், கசகஸ்தான் கூட்டாக விண்ணப்பித்து வழங்கிய இந்த பண்பாட்டு மரபுச் செல்வத் திட்டப்பணி, உலக மரபுச் செல்வப் பட்டியலில் அதிகாரப்பூர்வமாக சேர்க்கப்பட்டுள்ளது. உலக மரபுச் செல்வ மாநாடு, யுனேஸ்கோ அமைப்பின் கீழுள்ள உலக மரபுச் செல்வக் குழுவின் ஆண்டு மாநாடாகும். இம்மாநாடு ஆண்டுக்கு ஒரு முறை நடைபெறுவது குறிப்பிடத்தக்கது.


text: மும்பை இந்தியன்ஸ் கேப்டன் ரோஹித் சர்மாவுக்கு ரூ.12 லட்சம் அபராதம் : ஐபிஎல் நிர்வாகம் அதிரடி | மும்பை இந்தியன்ஸ் கேப்டன் ரோஹித் சர்மாவுக்கு ரூ.12 லட்சம் அபராதம் : ஐபிஎல் நிர்வாகம் அதிரடி Posted: 31 Mar, 2019 14:05 pm தமிழகம் மற்றும் புதுச்சேரியில் காங்கிரஸுக்கு ஒதுக்கப்பட்ட 10 தொகுதிகளின் வேட்பாளர்களைத் தேர்வு செய்ய 'சக்தி' திட்டத்தின் கீழ் தொண்டர்களிடம் அகில இந்தியகாங்கிரஸ் தலைமை கருத்து கேட்டுள்ளது. தமிழகம், புதுச்சேரியில் காங்கிரஸ் கட்சி 10 தொகுதிகளில் போட்டியிடுகிறது. இதற்கான அறிவிப்பை திமுக தலைவர் மு.க.ஸ்டாலின் நேற்று முன்தினம் வெளியிட்டார். அதனைத் தொடர்ந்து, அடுத்த சில நிமிடங்களில் காங்கிரஸ் கட்சித் தலைமை சார்பில் உருவாக்கப்பட்டுள்ள 'சக்தி' திட்டம் மூலம் யாரை வேட்பாளராக நிறுத்தலாம் என தொண்டர்களிடம் நேரடியாக கருத்து கேட்டுள்ளது. அதில் 45,000 பேர் தங்கள் கருத்தை பதிவு செய்துள்ளனர். இதுதொடர்பாக தமிழ்நாடு காங்கிரஸ், 'சக்தி' திட்டத்தின் மாநிலத் தலைவர் டி.செல்வம் கூறியதாவது: வழக்கமாக விருப்ப மனு பெற்று,நேர்காணல் செய்து வேட்பாளரைத் தேர்வு செய்வது வழக்கம். தொண்டர்களிடம் கருத்து கேட்பதில்லை என்ற ஆதங்கம் அவர்கள் மத்தியில் இருந்தது. அவ்வாறு கருத்து கேட்டாலும், மாநில நிர்வாகிகள் மூலமாகத்தான் தொண்டர்கள் கருத்துகள் தலைமைக்குச் செல்லும். அந்தத் தகவலின் உண்மைத் தன்மையை உறுதி செய்ய முடியாது. இதைக் கருத்தில் கொண்டு, நாட்டிலேயே முதல் முறையாக தொண்டர்களின் கருத்தை நேரடியாக கேட்பதற்காக 'சக்தி' திட்டத்தை ராகுல் காந்தி உருவாக்கியுள்ளார். இத்திட்டம் தமிழகத்தில் கடந்தஜனவரியில் தொடங்கப்பட்டுள்ளது. இதில், தொண்டர்கள் தங்கள் வாக்காளர் அட்டை எண்ணை 8828843022 என்ற கைபேசி எண்ணுக்கு குறுஞ்செய்தியாக அனுப்ப வேண்டும். அவ்வாறு இதுவரை 4 லட்சத்து 17 ஆயிரம் தொண்டர்கள் சக்தி திட்டத்தில் இணைந்துள்ளனர். அதிகபட்சமாக வடசென்னை தொகுதியில் 44,000 தொண்டர்கள் பதிவு செய்துள்ளனர். காங்கிரஸ் போட்டியிடும் தொகுதிகளான கன்னியாகுமரியில் 38,415, ஆரணியில் 11,884, திருவள்ளூரில் 10,317, திருச்சியில் 10,314,சிவகங்கையில் 10,065, கிருஷ்ணகிரியில் 5,578, தேனியில் 5,264, கரூரில் 4,836, விருதுநகரில் 3,630 தொண்டர்கள் இணைந்துள்ளனர். தொடர்ந்து தொண்டர்கள் இணைந்து வருகின்றனர். ஒரு குடும்பத்தில் அனைவரும் கைபேசி வைத்திருக்க வாய்ப்பில்லை. ஒரு கைபேசியில் ஒரு தொண்டர் மட்டுமே இணைய முடியும். அதனால் எண்ணிக்கை குறைவாகத் தெரியலாம். ஆனால் தொண்டர்கள் அதிகம். நேற்று முன்தினம் காங்கிரஸ் தொகுதி போட்டியிடும் விவரம் அறிவிக்கப்பட்ட சில நிமிடங்களில், காங்கிரஸ் தலைமையில் இருந்து, 'சக்தி' திட்டத்தில் இணைந்த அனைத்து தொண்டர்களுக்கும், அழைப்பு மூலமாக காங்கிரஸ் மாநிலத் தலைவர் கே.எஸ்.அழகிரி பேசும் ஆடியோ சென்றுள்ளது. அதில் இந்த தொகுதிகாங்கிரஸுக்கு ஒதுக்கப்பட்டுள்ளது. அதில் யாரை வேட்பாளராக நிறுத்தலாம். 10 விநாடிகளில் கருத்து தெரிவிக்க வேண்டும் என்று கேட்டுள்ளார். ஒரே ஒருமுறைமட்டுமே வாய்ப்பு வழங்கப்பட்டுள்ளது. அதில் பலர் பல்வேறு காரணங்களால் அழைப்பை எடுக்க முடியவில்லை. பலரால் 10 வினாடிகளில் யோசித்து பதில் அளிக்க முடியவில்லை. இருப்பினும் 10 தொகுதிகளிலும் 45,000 பேர் தங்கள் கருத்தை தெரிவித்துள்ளனர். இத்திட்டம் தொண்டர்கள் மத்தியில் மகிழ்ச்சியை ஏற்படுத்தியுள்ளது. அவர்கள் தெரிவித்த கருத்து தொடர்பாக மாநிலத் தலைவர்கள் யாருக்கும் தெரியாது. கட்சித் தலைமைக்கு மட்டுமே தெரியும். வேட்பாளர் தேர்வில், வேட்பாளர்கள் தொடர்பாக பல்வேறு அம்சங்கள் பரிசீலிக்கப்படும். அதில்தொண்டர்களின் கருத்து முக்கிய அம்சமாக இருக்கும் என்றார்.


நவராத்திரி டிப்ஸ்! | வாரமலர் | Varamalar | tamil weekly supplements நவராத்திரி என்பது, பிறந்த வீடு தேடி வரும் பெண்ணான அம்பாளை, வரவேற்று கொண்டாடும் வைபவம் என்பதால், இவ்விழாவின் போது வீட்டில், மாவிலை தோரணம் கட்டுவது அவசியம். இந்த ஒன்பது நாளும், தேவி, நம் வீட்டில் இருப்பதால், வீட்டில் இரைச்சல், சண்டை மற்றும் அழுகைச் சத்தம் கூடாது; இனிய சங்கீதமும், அம்பாள் துதிகளும் தான், இருக்க வேண்டும். மேலும், இந்நாட்களில், யாருக்கும் பணமோ, நகையோ கடன் கொடுக்கவோ, வாங்கவோ கூடாது. * தற்போது, பல வண்ணங்களில், விலை மலிந்த பேப்பர் தட்டுக்கள் கிடைக்கின்றன. அவற்றை, நட்சத்திரம், மலர்களின் இதழ்கள் மற்றும் நாம் விரும்பும் டிசைன்களில் வெட்டி, கொலு வைக்கும் அறையில் தொங்க விடலாம். * சின்னச் சின்ன ஸ்லோகங்களை எழுதி அல்லது பிரின்ட் எடுத்து பெரிய பேப்பர் தட்டுக்களில் ஒட்டி கொலு அறையில், ஆங்காங்கே வைக்கலாம். இது, பார்க்க வித்தியாசமாக இருப்பதுடன், கொலுவிற்கு வருவோர், அதில் என்ன எழுதியுள்ளனர் என்று ஆர்வமாக படிப்பர். * சுண்டல்களை பிளாஸ்டிக் கவர் மற்றும் பேப்பரில் சுற்றிக் கொடுப்பதை தவிர்த்து, முடிந்த வரை, தொன்னை அல்லது வாழையிலையில் வைத்துக் கொடுங்கள். * ஒரு நோட்டு புத்தகத்தில், கொலுவுக்கு வருவோரின் பெயர், முகவரி, மொபைல் எண் மற்றும் இ - மெயில் முகவரி போன்றவற்றை வாங்கிக் கொண்டால், அடுத்த ஆண்டு, மறவாமல் அவர்களை கூப்பிட உதவும். * தற்போது, பலருக்கும் மூட்டு வலி உள்ளதால், பொம்மைகள் வைத்துள்ள அறையில், இரண்டு நாற்காலிகளை போட்டால், வயதானவர்கள் உட்கார, உதவியாக இருக்கும். * வெற்றிலை பாக்கு கொடுக்கும் போது, வாங்குவோரை மரப்பலகை அல்லது விரிப்பில் உட்கார வைத்து, அமர்ந்தவாறு கொடுப்பதே சிறந்தது. நின்று கொண்டே கொடுப்பதை தவிருங்கள். * பிளாஸ்டிக் பைகளுக்கு பதில், சின்ன துணிப்பை அல்லது நார் அல்லது சணல் பைகளை தரலாம். * மட்டை உரிக்காத முழு தேங்காய் கொடுப்பது நல்லது தான்; ஆனால், அதை உரிக்க சிரமப்படுவர். அதனால், மட்டை உரித்த தேங்காய் கொடுக்கலாம். * வீட்டிற்கு வரும் இளம் பெண்களுக்கு, பூச்செடிகளை அளிக்கலாம். * வீட்டில் எப்போதும் கல்கண்டு வைத்திருப்பது நல்லது. சில நேரங்களில், சுண்டல் காலியானால், அவசரத்திற்கு இது கை கொடுக்கும். * கொலுவை பார்க்க வருவோருக்கு, ஸ்லோக புத்தகங்கள் அல்லது பொன்மொழி புத்தகங்களை, கொடுக்கலாம். * வீட்டிற்கு வருவோரை, உங்கள் வீட்டினர் அனைவருக்கும் அறிமுகப்படுத்துவது அவசியம். தற்போது, பலர், அழைப்பு மணியை அடித்ததும், தங்களது அறைக்குள் சென்று, ஒளிந்து கொள்கினறனர் இப்பழக்கத்தை, இளையோர் தவிர்க்க வேண்டும். * நவராத்திரி கொலு முடிந்ததும், 'அவ்வளவு தான்... இனி அடுத்த ஆண்டு பார்த்துக் கொள்வோம்...' என்பது போல, பொம்மைகளை அலட்சியமாக ஏறக் கட்டக் கூடாது. ஒவ்வொரு பொம்மையையும் பிரியத்துடன் எடுத்து, 'அடுத்த ஆண்டும் வாருங்கள்...' என மானசீகமாய் விடை கொடுத்து, நேர்த்தியாய் பேப்பரில் சுற்றி வைக்க வேண்டும். 03-அக்-201615:43:31 IST Report Abuse இப்பவும் லேட் இல்லை. கொஞ்சமா மூணு படி வச்சி , கலசம் குத்து விளக்கு வைத்து ஆரம்பிங்க, அவருக்கு பிடித்த பொம்மையை கீழ் படியில் வையுங்க. அம்மி நகரும் . 03-அக்-201603:53:56 IST Report Abuse எங்கள் வீட்டுலே கொலு வைக்கிறேன். 62 வருஷமா. எனக்கு அவ்ளோ இஷ்டம். ஆனால் என் கணவருக்கு எரிச்சல் தான் வருது. விடவே முடியலே. நானும் என் மருமகளும் அவ்ளோ ஆசையா செய்வோம். இந்தாண்டு ஆரம்பம் முதலே பிடுங்கல் ஆரம்பமாச்சு , அதற்கு ஏத்தாப்புலே நெருங்கிய உறவு இறந்துட்டதால் கொலு வைக்க முடியலே. இப்படியும் மனிதர்கள் என்று மனதுக்கு கஷ்டமா இருக்கு. தினம் தினம் நாம் நமது பிரெண்ட்ஸ் உறவுகளை மீட் பண்றதே இந்த 10 நாட்களில் தான். என்ஜாய் பண்றோம். அடுத்து மீட் பண்றதே நெக்ஸ்ட் தசராலே தான். இது எதனால் இந்த புருஷாளுக்கு புரியலே , என் தந்தை எல்லாம் அவ்ளோ ஆர்வம் காட்டுவர் ஹெல்ப் ம் பண்ணுவாங்க ,இது தான் வருத்தம் தருது . நான் தாம்பூலம் வாங்கப்போகும் வீடுகள்லே ஜென்ட்ஸ் ஆல்சோ ஹெல்பிங் தேர் மனைவிகள் , இவா ஹெல்ப் பண்ணவேண்டாம் குறைஞ்சது குற்றம் சொல்லாமல் பிடுங்காமல் இருக்கலாமே 03-அக்-201612:51:46 IST Report Abuse புரியவைங்க இல்லேன்னா கண்டுக்காதிங்க...


ராணுவ நிறுவனங்களில் முதலீடு இல்லை.. சீனாவுக்கு செக் வைத்த டிரம்ப்.! சீன இராணுவத்துக்கு சொந்தமான அல்லது அதற்கு கட்டுப்பட்ட நிறுவனங்களில் அமெரிக்க முதலீடுகளை தடைசெய்யும் ஒரு உத்தரவை டிரம்ப் நிர்வாகம் நேற்று வெளியிட்டுள்ளது. அமெரிக்க தேர்தலுக்குப் பின்னர் சீனா மீது அழுத்தத்தை அதிகரித்துள்ளது. இதனை ராய்ட்டர்ஸ் தெரிவித்துள்ளது. இந்த உத்தரவு சீனாவின் தொலைதொடர்பு நிறுவனங்களான சீனா டெலிகாம் கார்ப் லிமிடெட், சீனா மொபைல் லிமிடெட் மற்றும் கண்காணிப்பு உபகரணங்கள் தயாரிப்பாளர் ஹிக்விஷன் உள்ளிட்ட சீனாவின் மிகப்பெரிய நிறுவனங்களில் சிலவற்றை பாதிக்கலாம். இந்த ஆண்டு தொடக்கத்தில் சீன ராணுவத்தின் ஆதரவுடன் பாதுகாப்புத் துறையால் நியமிக்கப்பட்ட 31 சீன நிறுவனங்களின் பங்குகளை அமெரிக்க முதலீட்டு நிறுவனங்கள் முதலீடு தடுப்பதற்காக இந்த நடவடிக்கை வடிவமைக்கப்பட்டுள்ளது. இந்த உத்தரவு ஜனவரி 11 முதல், அந்த நிறுவனங்களின் பங்குகளை அமெரிக்க முதலீட்டாளர்கள் வாங்குவதை தடை செய்யும். நிறுவனங்களில் உரிமையை மாற்றுவதற்காக செய்யப்படும் பரிவர்த்தனைகள் நவம்பர் 11, 2021 வரை அனுமதிக்கப்படும் என உத்தரவில் கூறப்பட்டுள்ளது.